Forgalmas lesz a hét második fele

Nagy lehet a forgalom az utakon Szerbiában a hét második felében. Február 15-e és 16-a, vagyis csütörtök és péntek munkaszüneti napok az államiság napja alkalmából, ráadásul ezeket a hétvége napjai követik.

A hosszú hétvégén az emberek útra kelnek, pihenni utaznak és a diákok is miniszüneten lesznek. A Belügyminisztérium arra figyelmeztet, hogy indulás előtt érdemes tájékozódni a határátkelőkön lévő várakozási időről, és azokat az átlépőket használni, amelyeken nincs torlódás. Az út előtt ellenőrizzék, érvényes-e az útlevelük, a jogosítványuk és a forgalmijuk - kéri az embereket Instagram-oldalán a szerbiai Belügyminisztérium.

Forgalmas lesz a hét második fele

A hét második fele február 15-e és 16-a,
vagyis csütörtök és péntek.
Ez a 2 nap munkaszüneti nap lesz Szerbiában.
Ezen a 2 napon az államiság napját ünneplik az országban.
Hosszú hétvége lesz az ünnep idején,
mivel csütörtök és péntek után hétvége következik.
Ezt nevezik hosszú hétvégének.
A hosszú hétvégén az emberek pihenni utaznak
és a diákok is kisebb szüneten lesznek.
Fontos, hogy indulás előtt érdemes tájékozódni
a határátkelőkön lévő várakozási időről.
Érdemes azokat a határátlépőket használni,
amelyeken nincs hosszú várakozás.
Az utazás előtt ellenőrizzék, érvényes-e az útlevelük,
a jogosítványuk és a forgalmijuk.


Dr. Tiodorović: Nem rendkívüli, hanem katasztrofális a helyzet

Nem rendkívüli, hanem katasztrofális a járványhelyzet Szerbiában - jelentette ki Dr. Branislav Tiodorović.

Az epidemiológus, a válságstáb tagja azt mondta, a legszigorúbb intézkedésekre lenne szükség, valamint arra, hogy a lakosság minél nagyobb aránya oltakozzon rövid időn belül.
A védettségi igazolásról azt mondta, a válságstáb orvosi része már július óta szorgalmazza a bevezetését, és nem csak éjszaka, hanem a nap 24 órájában. Tiodorović szerint ez nem diszkrimináció, nem sérti az emberi jogokat.

Dr. Tiodorović szerint katasztrofális a járványhelyzet

Dr. Branislav Tiodorović szerint nem rendkívüli, hanem katasztrofális a járványhelyzet Szerbiában.

Dr. Branislav Tiodorović a szerbiai válságstáb tagja
és 1 járványügyi orvos.
Dr. Branislav Tiodorović elmondta, hogy a legkomolyabb
szigorításokra lenne szükség az országban.
Dr. Branislav Tiodorović szerint minél előbb,
minél több embernek fel kell vennie
a koronavírus elleni védőoltást Szerbiában.
Dr. Branislav Tiodorović szerint
a védettségi igazolásokat már júliusban
be kellett volna vezetni az országban.
Dr. Branislav Tiodorović szerint
a védettségi igazolásokat nem csak éjszaka,
hanem egész nap kellene használni.
Dr. Branislav Tiodorović elmondta,
hogy ez a szigorítás nem sérti az emberi jogokat.


Mától lehet jelentkezni a Szülőföldön magyarul programra

Azok a Magyarországon kívül élő gyerekek, fiatalok pályázhatnak a nevelési, oktatási, valamint tankönyv- és taneszköz-, illetve hallgatói támogatásra, akik tanulmányaikat szülőföldjükön magyar nyelven végzik.

A kérelmek beadási határideje október 20-a. A támogatásra a bölcsődések és az óvodások, az általános- és középiskolások, valamint a felsőoktatásban tanuló hallgatók is pályázhatnak. A támogatást évente egyszer lehet igényelni, fejenkénti keretösszege 22 400 forint. A Szülőföldön magyarul a magyar Miniszterelnökség Nemzetpolitikai Államtitkárságának és a Bethlen Gábor Alapkezelő Zrt. programja, amelyet Vajdaságban a Concordia Minoritatis Hungaricae – Kisebbségi Magyar Egységen, vagyis a CMH irodákon keresztül bonyolítják le. Részletesebb információk a www.bgazrt.hu oldalon érhetőek el.

Lehet jelentkezni a Szülőföldön magyarul támogatásra

Mától lehet jelentkezni a Szülőföldön magyarul elnevezésű támogatásra.

Azok a gyerekek, fiatalok pályázhatnak
a támogatásra, akik Magyarországon kívül élnek
és tanulmányaikat szülőföldjükön
magyar nyelven végzik.
A pályázatra október 20-ig lehet jelentkezni.
A támogatásra a bölcsődések, az óvodások,
az általános iskolások, a középiskolások
és a felsőoktatásban tanuló hallgatók jelentkezhetnek.
A támogatásra évente egyszer lehet jelentkezni.
Aki megnyeri a támogatást,
az 22 400 forintot kap.
A Szülőföldön magyarul elnevezésű támogatást
Vajdaságban a CMH irodákban kell intézni.
Még több információt a támogatásról
a www.bgazrt.hu internetes oldalon lehet olvasni.


Május 28-tól indul az általános iskolai beiratkozás

Azok a szülők, akik az általános iskola első osztályba szeretnék beíratni gyermeküket, május 28-ától jelentkezhetnek az iratkozás és a tesztelés időpontjára az e-Közigazgatás (e-Uprava) portálon.

Mindezt az e-Közigazgatás portál e-Zakazivanje szolgáltatásának segítségével tudják megtenni, amely ettől a naptól lesz elérhető – áll az oktatásügyi minisztérium közleményében. Ennek köszönhetően a szülőknek csak egy alkalommal kell elmenniük az iskolába. A szolgáltatás július 10-éig lesz elérhető. A szülőknek a gyermek beíratásakor nem kell semmilyen dokumentumot magukkal vinniük az iskolába, mivel az intézmények hivatalból kötelesek minden adatot elektronikus úton beszerezni. Ha a gyermek március 16-a előtt ment el az orvosi vizsgálatra, vagy ha a vizsgálatot magánrendelőben végezték el, a szülőnek át kell adni az iskolában az orvosi igazolást. A szülők április 1-je óta elektronikus úton, az e-Közigazgatás oldalon vehetik fel a kapcsolatot azzal az intézménnyel, ahova a gyermeküket be szeretnék íratni.

Általános iskolai beiratkozás Szerbiában

Május 28-tól indul az általános iskola 1. osztályába való beiratkozás Szerbiában.

Május 28-tól tudják beíratni
a szülők a gyerekeiket
az általános iskola 1. osztályába,
és a tesztelés időpontjára.
Az 1. osztályba való
iratkozás előtt,
1 rövid tesztet végeznek
a gyereken, hogy meglássák,
elkezdheti-e az 1. osztályt.
Az általános iskola
1.osztályába való iratkozás
az interneten keresztül történik.
A következő internetes oldalon
történik az általános iskolába
való iratkozás:
e-Uprava
ez után az e-Zakazivanje
oldalra kell klikkelni.
Az 1.osztályba való
iratkozás július 10-ig tart.
Az interneten történi
beiratkozás miatt,
a szülőnek csak egyszer kell
bemennie a választott iskolába.
A szülőnek nem kell
semmilyen dokumentumot
vinni az iskolába
a beiratkozáskor.
A szülőnek orvosi igazolást
kell vinni az iskolába,
ha a gyereke
március 16-a előtt volt
orvosi vizsgálaton,
vagy ha a vizsgálatot
magánrendelőben végezték el.
A szülők interneten keresztül,
az e-Uprava oldalon tudják
felvenni a kapcsolatot
azzal az iskolával,
ahova be akarják íratni
a gyereküket.


Postahivatalokban lehet majd kérni a védettséget igazoló dokumentumot

A Szerbiai Posta honlapján található a lista, ahol igényelhető az igazolás.

Már igényelhető a digitális zöld igazolás Szerbiában - jelenti a Szerbiai Posta. A belgrádi Nikola Tesla repülőtéren a lakosok már hozzájuthatnak az igazoláshoz, az ország többi pontján erre holnaptól lesz lehetőség. Mintegy 200 postahivatalban lehet majd kérni a védettséget igazoló dokumentumot. Az igazolás igényléséhez érvényes útlevélre van szükség. A digitális zöld igazolást azok kaphatják meg, akik beoltatták magukat a koronavírus elleni védőoltások valamelyikével vagy átestek a fertőzésen. Azon postahivatalok listája, ahol igényelhető az igazolás, a Szerbiai Posta honlapján található.

Postán lehet majd kérni a védettségi igazolásokat

Már igényelhető a digitális zöld igazolás Szerbiában.

Digitális zöld igazolást azok tudnak kérni,
akik felvették a koronavírus elleni védőoltást.
Digitális zöld igazolást azok tudnak kérni,
akik már voltak koronavírusos betegek,
és erről van igazolásuk.
A belgrádi Nikola Tesla repülőtéren
a lakosok már kérhetik az igazolásokat.
Belgrád Szerbia fővárosa.
Az ország többi részén holnaptól lehet
igényelni a digitális zöld igazolásokat.
Holnap június 2-a, szerda lesz.
A Szerbiai Posta internetes oldalán található
a lista, ahol igényelhető az igazolás.
Az igazolás igényléséhez érvényes
útlevélre van szükség.
Az országban 200 postán lehet majd kérni
a védettségi igazolásokat.
A Szerbiai Posta internetes oldalán
meg lehet találni a 200 postának a listáját is.


Szigorítás a szabadkai óvodákban

Csütörtöktől csak azok a gyerekek járhatnak Szabadkán óvodába, akiknél mindkét szülő dolgozik.

A Naša Radost Iskoláskor Előtti Intézmény mai közleménye szerint a szülőknek igazolással kell bizonyítaniuk, hogy nélkülözhetetlen a jelenlétük a munkahelyükön. Az intézkedést az aktuális járványhelyzettel indokolják az illetékesek, és addig lesz érvényben, amíg a szituáció nem csillapodik. Az óvodákban és bölcsődékben már most is szigorú szabályokat alkalmaznak. Több napos hiányzás után orvosi igazolást kell felmutatni, az ajtóban testhőmérsékletet mérnek, a dolgozók pedig védőfelszerelést viselnek. A járványügyi szakorvosok egyébként már többször is elmondták, hogy a gyerekek esetében a koronavírus-fertőzés tünetek nélkül vagy enyhe tünetekkel, szinte észrevétlenül zajlik le. Az iskoláskor előtti intézményekben dolgozók körében azonban az utóbbi napokban egyre több megbetegedést regisztráltak Szerbiában.

Szigorítás a szabadkai óvodákban

Csütörtöktől szigorításokat vezetnek be a szabadkai óvodákban.

Csütörtöktől csak azok
a gyerekek járhatnak
Szabadkán óvodába,
akiknél mind a 2 szülő
dolgozik.
Csütörtök november 26-a lesz.
Ez a szigorítás
a Naša Radost Iskoláskor
Előtti Intézmény
óvodáira vonatkozik.
Mind a 2 szülőnek
munkáltatói igazolást
kell felmutatni
a szabadkai óvodában,
ahova a gyermek jár.
A koronavírus-járvány miatt
lesznek szigorítások
csütörtöktől
a szabadkai óvodákban.
Az óvodákban
és a bölcsődékben
jelenleg is szigorúan
be kell tartani
a szabályokat.
A gyermek több napos
hiányzása után
orvosi igazolást
kell vinni az óvodába
és a bölcsődébe.
Az ajtóban lemérik
a gyermekek lázát
az óvodákban és
a bölcsődékben is.
A dolgozók maszkot
kell, hogy viseljenek
az óvodákban és
a bölcsődékben.
A járványügyi orvosok szerint
a gyermekeknél
sokszor nem is lehet
észrevenni, hogy
elkapták a koronavírust.
Az elmúlt napokban
az óvodákban dolgozó
emberek közül
egyre több a koronavírusos
beteg Szerbiában.


Hétfőtől kirándulhatnak a diákok

Június elsejétől szervezhetnek diákkirándulásokat az iskolák - jelentette be a szerb oktatási miniszter.

Már eljuttatták az erről szóló értesítéseket az iskoláknak, most már rajtuk áll, hogy megszervezik-e az utazásokat vagy későbbre halasztják. Azok, akik nem most kirándulnának, utalványt kaphatnak, amellyel később lehet utazni. A külföldi helyszíneket továbbra sem javasolják, ezeket le kell cserélni valamilyen belföldi útra.
Mladen Šarčević tárcavezető arról is beszélt, hogy az érettségi bálok megszervezése június második felében lehetséges. A nyolcadikosok ünnepségét inkább az iskolában vagy a művelődési otthonokban tartsák meg - áll az ajánlásban. A középiskola végzősei éttermekben vagy hotelekben is ünnepelhetnek, de azt javasolják, legyenek óvatosak, tartsák a megfelelő távolságot egymástól.

Hétfőtől kirándulhatnak a diákok

Hétfőtől újra engedélyezve lesz az iskoláknak, hogy osztálykirándulásokat szervezzenek.

Hétfő június 1-je lesz.
Az iskoláknak kell eldönteni,
hogy megszervezik-e
a kirándulásokat,
vagy elhalasztják
későbbi időpontra.
Azok az iskolák,
ahol most nem mennek
osztálykirándulásra,
azok kaphatnak utazási utalványt
a szerb államtól,
amivel később tudnak utazni.
Az osztálykirándulásokat
belföldre kell megszervezni.
Belföld Szerbia területét jelenti.
Az érettségi bálokat is
meg szabad szervezni
június 15-től.
Az érettségi bál
a végzős középiskolai
osztályoknak van szervezve.
A végzős középiskolások
vendéglőkben és hotelekben is
megtarthatják
az érettségi bált.
A diákoknak a ballagásokon is
fontos lesz betartani
a 2 méteres távolságot
egymás között.
A 8. osztályt fejező diákok
ünnepi műsorát jobb,
ha az iskolákban vagy
a művelődési otthonokban
szervezik meg.


Most kell beíratni a gyereket az óvodába, a bölcsődébe!

Folyamatban van az iratkozás a szabadkai Naša Radost Iskoláskor Előtti Intézményben. A pályázat április 30-ig tart, tehát addig jelentkezhetnek a szülők az eUprava portálon keresztül.

Újdonság, hogy az intézmény szeptembertől bővíteni fogja a kapacitását. Körülbelül száz gyermekkel többen iratkozhatnak be, mint a korábbi években.
Az érintett szülők már júniusban tudni fogják, felvették-e gyermeküket a kívánt csoportba, és szeptembertől járhat-e bölcsődébe vagy óvodába - mondja Đorović Edina óvónő. Hangsúlyozta, a szülőknek egy egész nyaruk lesz arra, hogy felkészítsék gyermeküket, és hogy ők maguk is felkészüljenek a változásra.
A szülők a 2022/2023-as tanévre április végéig írathatják be gyermekeiket a szabadkai Naša Radost iskoláskor Előtti Intézménybe. A bölcsődei csoportokba jelenleg 350 gyermeket, a napközis csoportokba pedig 250-et tudnak felvenni - emelte ki Veljko Vojnić, az intézmény műszaki igazgatója. Hozzáétette, az iskolai előkészítő csoportokba minden jelentkező 6 éves gyereket felvesznek. Számukra van elegendő hely. Eddig 4332 bejelentett gyermek van.
Az illetékes hozzátette, a bölcsődei férőhelyek számával nem elégedettek, ezért mindenképpen szeretnék tovább bővíteni az elkövetkező időszakban. Mint mondja, eddig a különböző csoportokba jelentkező gyerekeknek mindössze a 3 százalékát nem tudták felvenni, de az intézmény terve, hogy néhány éven belül minden gyermeket fogadhasson, akit a szülők be szeretnének íratni.
A jelentkezés április 30-ig tart, ezt követően teszik közzé az óvodákban az elsődlegesen felvételt nyert gyerekek névjegyzékét. Minden csoportba várják a megfelelő korú jelentkezőket.
A bölcsődében fontos feltétel, hogy a gyermek szeptemberig betöltse az első életévét.
Azoknak a gyerekeknek, akik már járnak bölcsődébe vagy óvodába, nem kell újra iratkozniuk.
A témáról a Közügyekben De Negri Ibolya, a Magyar Nemzeti Tanács Végrehajtó Bizottságának tagja is beszélt.

Jelenleg is tart az iratkozás a szabadkai Naša Radost Iskoláskor Előtti Intézményben.

A Naša Radost Iskoláskor Előtti Intézmény
a Szabadka Városhoz tartozó
óvodákat és bölcsődéket jelenti.
Április 30-ig lehet beíratni a gyerekeket
a Naša Radost Iskoláskor Előtti Intézmény
óvodáiba vagy bölcsődéibe.
A szülők április 30-ig az eUprava
internetes oldalon írathatják be gyermekeiket
a Naša Radost Iskoláskor Előtti Intézmény
óvodáiba vagy bölcsődéibe.
Újdonság, hogy a Naša Radost
Iskoláskor Előtti Intézménybe
100 gyermekkel többen iratkozhatnak be.
Ez azt jelenti, hogy szeptembertől 100 gyermekkel
többen fogják elkezdeni az óvodát és a bölcsődét.
A szülők már júniusban tudni fogják,
hogy gyermekük járhat-e
szeptembertől óvodába vagy bölcsődébe.
A szülők már júniusban tudni fogják,
hogy felvették-e gyermeküket
a kívánt csoportba.
Đorović Edina, óvónő elmondta,
a szülőknek lesz egy egész nyaruk arra,
hogy felkészítsék gyermeküket
és magukat is a változásra.
A bölcsődei csoportokba jelenleg
350 gyermeket tudnak felvenni.
A napközis csoportokba jelenleg
250 gyermeket tudnak felvenni.
Az iskolai előkészítő csoportokba
minden jelentkező 6 éves gyermeket felvesznek.
Az iskolai előkészítő csoportokba
van elegendő hely.
Eddig több mint 4 ezer bejelentett gyermek van.
A bölcsődében fontos,
hogy a gyermek szeptemberig betöltse
az első életévét.
Azoknak a gyerekeknek, akik már
járnak bölcsődébe vagy óvodába,
nem kell újra iratkozniuk.


Vučić: Június elejétől lesz elérhető a szerbiai gyártású Szputnyik V

Szerbiában már több mint 1,2 millió személyt újraoltottak.

Június elejétől már lehet oltani a Szerbiában gyártott Szputnyik V vakcinával - nyilatkozta Aleksandar Vučić szerb államfő, aki tegnap ellátogatott a Torlak Intézetbe. Mint monda, első körben 15-20 ezer adag oltás kerül majd ki. Reményének adott hangot, hogy Szerbia jövő év márciusától önállóan gyártja majd a Szputnyik V, valamint a Sinopharm védőoltást is. Mint kiemelte, Szerbiában beadták a hárommilliomodik adag oltást is, több mint 1 millió 800 ezren kaptak egy vakcinát, és több mint 1 millió 200 ezren már mindkét adagot felvették.

Vučić szerint júniustól lesz elérhető a szerbiai gyártású Szputnyik V

Aleksandar Vučić szerint június elejétől lesz elérhető a szerbiai gyártású Szputnyik V.

Aleksandar Vučić a szerb államfő.
A Szputnyik V koronavírus elleni
védőoltás orosz eredetű.
Szerbiában is gyártani fogják
a Szputnyik V nevű védőoltást,
ami júniustól lesz elérhető az országban.
Aleksandar Vučić azt is elmondta,
hogy először 15.000 vagy 20.000 adag
szerbiai gyártású Szputnyik V oltás kerül majd ki.
Az államfő reméli, hogy Szerbia
jövő év márciusától önállóan gyártja majd
a Szputnyik V és a Sinopharm nevű
koronavírus elleni védőoltást is.
Önállóan azt jelenti, hogy valaki
egyedül, segítség nélkül csinál valamit.
Jövő év márciusa 2022-ben lesz.
Szerbiában összesen eddig 3 millió ember
vette fel a koronavírus elleni vakcinát.
Ebből 1 millió 800 ezer ember kapta meg
az első adag védőoltást, és
1 millió 200 ezer ember kapta meg
a koronavírus elleni védőoltás második adagját is.


Egyre több fiatal veszi fel a vakcinát

A fiatalok oltakozási kedve egyre inkább növekszik Vajdaságban. Az oltási kampányban fiatalokkal foglalkozó szervezetek is buzdítják a középiskolásokat és egyetemistákat arra, hogy vegyék fel a vakcinát.

Jutalomkirándulásokkal és egyéb ajándékokkal ösztönzik az oltakozókat. Most indul a fesztiválszezon, emiatt is várható a fiatalabb beoltottak számának további növekedése.
Rapos Emma, Újvidéken tanuló, muzslyai egyetemista nagyon szeretne már ezen a nyáron végre kitörni a bezártságból. Nyaralni, utazni, fesztiválozni. Ezért vette fel a vakcinát.
„Igen, felvettem, és azért lenne nagyon fontos mindenkinek felvennie az oltást, mert ez is egy lépés afelé, hogy vissza tudjunk térni a régi kerékvágásba.”
Ótos Annabella fotóművész sok más fiatallal együtt szeretné magát kipróbálni külföldön. Az oltás felvétele megkönnyíti számára is a munkavállalást.
„Én nagyon szeretnék utazni, és ez az egyedüli és kizárólagos ok, hogy utazzak. Azért vettem fel az oltást. Szóval szeretnék a nyáron eleget dolgozni, pénzt keresni és utazni.”
A Vajdasági Magyar Diákszövetség alelnöke is buzdítja az egyetemistákat az oltás felvételére. A szervezet aktivistái minden évben sok rendezvényre juthatnak el a szervezet által ingyen, vagy nagyon jutányos áron - mondta Koós Csilla.
A hétvégén az Újvidéki Egyetemi Városba is megérkezett az oltóbusz. A mobil oltóponton a 16 évet betöltött fiataloknak is beadják a Pfizer-vakcinát, a többi védőoltás pedig a 18 év felettiek számára elérhető.
A fiatalok egyre fontosabbnak tartják a koronavírus elleni oltás felvételét, hiszen így beszűkült mozgásterük újra kitárul. Várják már a fesztiválokat és utazásokat, szeretnének újra szórakozóhelyekre járni. A 20 és 39 év közötti újvidéki lakosok közül eddig csak minden ötödik kapta meg a koronavírus elleni vakcina legalább első adagját.

Egyre több fiatal veszi fel a vakcinát

Egyre több fiatal veszi fel a koronavírus elleni vakcinát Vajdaságban.

Több helyen is jutalomkirándulásokkal
és más ajándékokkal bátorítják
a középiskolásokat és az egyetemistákat arra,
hogy vegyék fel a védőoltást.
Nyáron indul a fesztiválszezon, ezért
várhatóan még több fiatal fogja felvenni
a koronavírus elleni védőoltást.
Sok fiatal az utazás, a nyaralás és
a fesztiválozás miatt veszi fel a vakcinát.
Az újvidéki kampuszba a hétvégén érkezett meg
az oltóbusz.
Újvidék 1 nagyváros Vajdaságban.
Kampusz az a hely, ahol az egyetemek
és a főiskolák épületei vannak.
Az oltóbusz olyan busz, ahol fel lehet venni
a koronavírus elleni védőoltást.
A hétvégén az újvidéki kampusznál
parkolt le az oltóbusz.
Az oltóbuszon a 16 évet betöltött fiataloknak is
beadják a Pfizer-vakcinát.
A többi védőoltás a 18 év felettieknek érhető el.
A fiatalok újra a régi, megszokott életüket
akarják élni, ezért veszik fel a védőoltást.
A 20 és 39 év közötti újvidéki lakosok közül
eddig csak minden ötödik lakos
kapta meg a koronavírus elleni vakcina
legalább első adagját.


Az újranyitásról tárgyalt a szerbiai válságstáb

Amennyiben a továbbiakban is javul a járványhelyzet, akkor hamarosan kinyithatnak a bevásárlóközpontok.

A bevásárlóközpontok újranyitásáról és a tanulók iskolapadba való visszatéréséről is beszéltek a szerbiai válságstáb mai ülésén. A járványügyi helyzet továbbra is kritikus és csak lassan csökken az újonnan megerősített koronavírusos esetek száma - emelte ki Branislav Tiodorović a válságstáb ülése után. A járványügyi szakember szerint amennyiben a csökkenés továbbra is folytatódik, hétfőtől, április 12-étől kinyithatnak a bevásárlóközpontok. A tanulókat illetően a döntést egy újabb járványügyi helyzetfelméréstől teszik függővé, vagyis amennyiben csökkennek a számok, a tanulók visszatérhetnek az iskolapadokba a szeptember 1-jei modell szerint, ami azt jelenti, hogy visszatérhetnek az iskolapadokba, vagy kombinált oktatásban részesülnek. Helyi szinten azonban döntés születhet a helyzettől függően az online oktatás fenntartásáról.
Dr. Branislav Tiodorović, járványügyi szakember: „Bizonyos eljárások fontolóra vehetők, amelyek lehetővé tehetik néhány szolgáltatás működésének engedélyezését. Gondolva itt a bevásárlóközpontokra, amelyek kizárólag akkor nyithatnak majd ki, ha ez a tendencia hétfőtől tovább folytatódik. Azok a vendéglátóhelyek is működhetnek, amelyek bevásárlóközpontokban találhatók és rendelkeznek kerthelyiséggel. Azonban azok a vendéglátóhelyek továbbra is zárva tartanak majd, amelyek zárt térben helyezkednek el.”

Az újranyitásról tartott megbeszélést a szerbiai válságstáb

Pénteken a bevásárlóközpontok újranyitásáról tartott megbeszélést a szerbiai válságstáb.

Pénteken a tanulók iskolákba való
visszatéréséről is megbeszélést tartott
a szerbiai válságstáb.
Péntek április 9-e, tegnap volt.
A szerbiai válságstáb orvosi része szerint
a járványhelyzet még mindig rossz
az országban.
A szerbiai válságstáb orvosi része szerint
csak lassan csökken a koronavírusos betegek
száma az országban.
Ha továbbra is csökken
a koronavírusos betegek száma
Szerbiában, akkor hétfőtől kinyithatnak
a bevásárlóközpontok.
Hétfő április 12-e lesz.
Azok a vendéglátóhelyek is kinyithatnak
hétfőtől, amelyek bevásárlóközpontokban
találhatók és van kerthelyiségük.
Azok a vendéglátóhelyek továbbra is
zárva lesznek, amelyeknek nincs kerthelyiségük,
vagyis zárt térben vannak.
A tanulók iskolákba való visszatéréséről
még nincs döntés.
Ha továbbra csökken a koronavírusos betegek
száma az országban, akkor nemsokára
a tanulók is visszatérhetnek az iskolapadokba.
Jelenleg távoktatás van
az általános iskolák felsős tanulóinak
és a középiskolásoknak Szerbiában.
Távoktatás otthon, az interneten
keresztül történik.
Ha a tanulók visszatérnek az iskolákba,
akkor kombinált oktatás lesz.
A kombinált oktatás azt jelenti,
hogy egyik héten az iskolában tanulnak
a diákok, a másik héten pedig otthon.
Az iskolák dönthetnek arról, hogy
a kombinált oktatást vagy
a távoktatás folytatását válasszák majd.


Túrával köszöntötték az új évet Magyarkanizsán

Közel hetvenen vágtak neki január másodikán a reggeli órákban az egyesület évnyitó gyalogtúrájának. Magyarkanizsától Martonosig, majd vissza tettek meg mintegy 20 kilométert.

A kirándulni vágyók hagyományosan a cserépgyár mellett gyülekeztek, ahová a csípős idő ellenére is sokan érkeztek. Egyesek rollerrel, mások gyalogosan tették meg a 20 kilométeres távot, de még házi kedvencek is csatlakoztak a túrázókhoz.
Fátyol Piroska, Magyarkanizsa: „Én második alkalommal veszek részt. Egyszer voltam Tóthfaluban évekkel ezelőtt, az hosszabb volt és jó idő volt, tavasz. Most tél van, és Martonosra megyünk, és remélem, hogy jól fog sikerülni, egy kikapcsolódás.”
A gyalogtúra a Magyarkanizsai Természetjáró Egyesület évnyitó eseménye, amelyet 12 éve rendszeresen megszerveznek. A téli túra évről évre egyre több kirándulni vágyót vonz.
Huszta Erzsébet, az egyesület elnöke: „Mindig vannak és látok új arcokat is, akiket még nem láttam, és még mindig jönnek. Lehet, hogy a társaság miatt, lehet, hogy a természet vagy a mozgás miatt, vagy a kihívás miatt. Annyi minden van benne.”
Az egyesület a gyalogtúrát követően természetfotó-kiállítást és egy úti beszámolót is szervez még a januárban.

Gyalogtúrával köszöntötték az új évet Magyarkanizsán

Ma reggel évnyitó gyalogtúrát tartottak Magyarkanizsán.

Ma január 2-a, kedd van.
A gyalogtúrán 70 személy vett részt ma reggel.
A résztvevők Magyarkanizsától Martonosig,
majd ugyanígy vissza tettek meg 20 kilométeres távot.
A kirándulni vágyók a magyarkanizsai cserépgyár mellett gyülekeztek.
Voltak, akik rollerrel, mások gyalogosan tették meg
a 20 kilométeres távot.
Volt olyan is, aki a kutyáját is elvitte a gyalogtúrára.
A gyalogtúrát a Magyarkanizsai Természetjáró Egyesület szervezi meg.
Idén 12. alkalommal szervezte meg az egyesület a gyalogtúrát.
Évről évre egyre több az érdeklődő a gyalogtúrára.
Az egyesület a gyalogtúra után természetfotó-kiállítást
és egy úti beszámolót is szervez még a januárban.


Ismét PCR-teszt és karanténkötelezettség nélkül járható a magyar-szerb határ

Zökkenőmentes volt a határátlépés a reggeli órákban a magyar-szerb határátkelőkön. Csütörtöktől ismét csak a hivatalos úti okmányokat kell felmutatniuk azoknak, akik Szerbiába érkeznek Magyarországról.

Mint ismeretes, a döntés azután született meg, hogy Pásztor István, a Vajdasági Magyar Szövetség elnöke tegnap megbeszélést folytatott Aleksandar Vučić szerb államfővel. A hírt a VMSZ elnöke Facebook-bejegyzésben tette közzé. A magyar-szerb határátkelőkön ismét csak a hivatalos úti okmányokat kell felmutatniuk azoknak, akik Szerbiába érkeznek.
A Magyarország felől Szerbiába érkezők gondtalanul áthaladhattak a határon. Az úti okmányaik felmutatása mellett nem kértek negatív PCR-tesztet, illetve karanténba sem kell vonulniuk. Az áthaladás nagyon gyorsan haladt. Egy személyautó körülbelül két perc alatt átkelt a határon.
Szerbia felé csak néhány jármű várakozott, nem volt torlódás. Csupán az úti okmányokat kellett felmutatni.
Csányi Zoltán: „Nem kértek semmilyen papírt, csak a személyigazolványomat adtam át.”
Volt, aki csak pár órával korábban értesült a hírről, miszerint éjféltől karanténkötelezettség és PCR-teszt nélkül lépheti át a magyar-szerb határt, Szerbia irányába. Fülöp Attila Németországból utazott haza: „Németországból érkeztem. Nem kellett teszt. Nem kértek semmit. Magyar igazolvánnyal jöhettem át.”
Magyarország irányába is folyamatos volt az átkelés. Többen csupán Szegedre, vagy a környező falvakba utaztak, így ők is könnyedén átkeltek a szerb-magyar határon.
Bosnyák Ferenc: „Nyugodtan lehet menni, mi a 30 kilométeres sávban vagyunk benne.”
A határt átlépve továbbra is érvényes a 30 kilométeres korlátozás és a 24 órás tartózkodás Magyarországon. Azonban aki messzebbre utazik, vagy több napra, annak 10 napos karantén jár, vagy negatív PCR-tesztet kell felmutatnia.

Mától nem kell PCR-teszt és karantén sem a magyar-szerb határon

Mától ismét PCR-teszt és karantén nélkül járható a magyar-szerb határ.

Ma február 4-e,
csütörtök van.
A PCR-teszt koronavírus
tesztet jelent.
A negatív PCR-teszt
azt mutatja, hogy
az ember nem
koronavírusos.
A karantén azt jelenti,
hogy az embernek
otthon kell maradniuk,
nem mehetnek sehova.
Eddig a magyar-szerb
határon való átlépéskor
kellett negatív PCR-teszt
vagy karantén.
Pásztor István szerda
reggel jelentette be,
hogy mától nem
lesznek ezek a szigorítások
a magyar-szerb határon.
Szerda február 3-a,
tegnap volt.
Pásztor István
a VMSZ elnöke.
A VMSZ 1 rövidítés.
A VMSZ a Vajdasági
Magyar Szövetség rövidítése.
Pásztor István
szerdán fontos témákról
tartott megbeszélést
Aleksandar Vučićtyal,
a szerb államfővel.
A Pannon RTV csapata
ma délelőtt járt
a magyar-szerb határon.
Nem volt hosszú várakozás
a határon, és
gyorsan haladhattak
az autók.
A Magyarország felől
Szerbiába érkezők
gond nélkül át tudtak
haladni a határon.
Hivatalos úti okmányokat
kell csak felmutatni
azoknak, akik
Szerbiába érkeznek
Magyarországról.
Hivatalos úti okmány
például az útlevél,
a személyigazolvány.
A magyar határt átlépve
továbbra is megvan
a 30 kilométeres
korlátozás és
a 24 órás tartózkodás
Magyarországon.
24 óra 1 napot jelent.
A 30 kilométeres korlátozás
azt jelenti, hogy
Magyarország határát
az lépheti át, aki
30 kilométeres távolságon
belül utazik az országban.
Például Szabadkáról
Szegedre szabad utazni,
mert a 2 város
nincs messzebb, mint
30 kilométer.
Szabadkáról Budapestre
már nem szabad utazni,
mert az több mint 30 kilométer.
Ha valaki messzebbre
utazik, mint 30 kilométer
vagy több napra,
annak 10 napos
karantén jár,
vagy negatív PCR-tesztet
kell felmutatnia a határon.


Vasúti fejlesztések Szabadkán - Híd, körforgalom, aluljáró

Szabadka egyik közlekedési csomópontja a Majsai híd lábánál található. A helyiek számára köztudott, hogy bizonyos időszakokban elkerülendő a környék. A vasútfejlesztés által megoldódhat ez a gond úgy, hogy a város egyetlen dinárjába sem kerül.

Szabadkán az egyik legnagyobb közlekedési csomópont a majsai híd lábánál található. Több napszakban is, a munkába igyekvő autósok miatt hatalmas torlódás alakul ki. A dugókhoz a teherautó- és autóbusz-forgalom is hozzájárul. Nagyobb csapadék esetén pedig, amikor átjárhatatlanná válik a vasúti aluljáró, mindenki a Majsai hídon közlekedik, így a forgalom szinte megáll a környéken.
Azonban hamarosan megoldódhat a probléma, hiszen a tervek szerint körforgalom épülhet a Majsai hídnál. Ugyanis a Szabadkai Városi Képviselő-testület korábbi ülésén elfogadták a Majsai hídtól nyugatra terjedő terület részletes szabályozási tervét. Ez a városnak egy dinárjába se fog kerülni, lévén, hogy a vasútfejlesztési projekt keretein belül valósul meg.
A Belgrád és Budapest közötti gyorsvasút szabadkai részének építési munkálatai során a tervek szerint nemcsak a jelenlegi Majsai híd helyett hoznának létre újat, és építenének ki körforgalmakat, hanem a tervek szerint lennének vasúti aluljárók is, többek között a Koszovói utcában, a biztonságosabb közlekedés és a személyi forgalom zökkenőmentesebb lebonyolítása érdekében.
A Közügyek vendége Kern Imre, Szabadka alpolgármestere, korábbi infrastrukturális államtitkár volt, aki a Majsai úti híd újjáépítésén kívül az új körforgalmak, illetve az új aluljárók kiépítéséről, valamint a Szabadkát érintő vasúti fejlesztés menetéről is beszélt.

Vasúti fejlesztések Szabadkán

Szabadkán a Majsai híd lábánál alakulnak ki leggyakrabban közlekedési torlódások.

Torlódás azt jelenti, amikor sok autó
várakozik egy helyen, és nagyon lassan halad a forgalom.
A helyi lakosok már jól tudják,
hogy mikor kell elkerülni ezt az útszakaszt.
A vasútfejlesztésnek köszönhetően
hamarosan megoldódhat a Majsai híd lábánál
gyakran kialakuló probléma.
Megoldást 1 körforgalom kiépítése jelenthet
a Majsai hídnál.
Az építkezés Szabadka városának
1 dinárjába sem fog kerülni.
Ez azért van, mert a körforgalom kiépítése
a vasútfejlesztési projekten belül történik majd,
amit nem a város fizet.
A Belgrád és Budapest közötti gyorsvasút
szabadkai részének építési munkálatai során
a tervek szerint a jelenlegi
Majsai híd helyett építenének új hidat és körforgalmat.
A Belgrád és Budapest közötti gyorsvasút
szabadkai részének építési munkálatai során
a tervek szerint építenek még vasúti aluljárókat is.
Vasúti aluljáró lesz például a szabadkai Koszovói utcában.
A vasúti aluljárók biztonságosabbá teszik
a közlekedést és a személyi forgalmat.


Mikor mehetnek szünetre a vajdasági diákok a 2023/2024-es tanévben?

Szerbiában két iskolai naptár érvényes. A Vajdaság területén működő iskolák esetében a naptárat a Tartományi Oktatási Titkárság, míg Szerbia többi részén az Oktatási Minisztérium adja ki.

Vajdaságot leszámítva, alig két hónappal az iskolakezdés után már szünetre vonulhatnak a diákok - november 8-án, ez derül ki az előttünk álló iskolaévre vonatkozó naptárból. A tanítás az ország teljes területén szeptember 1-én kezdődik. A vajdasági diákoknak, habár őszi szünetük nem lesz, már december 23-án megkezdhetik a téli szünidőt, ami január 14-ig tart majd. A tavaszi szünet a tartományban 2024. március 28-án, csütörtökön kezdődik és 2024. április 3-án, szerdán ér véget.

Mikor mehetnek szünetre a diákok a következő tanévben?

Az egyik iskolai naptár Vajdaság területére érvényes.
A másik iskolai naptár Szerbia többi részére érvényes.
A tanítás szeptember 1-jén kezdődik az ország egész területén.
Szeptemberben kezdődik a 2023/2024-es tanév.
November 8-án már szünetre mehetnek a szerbiai diákok.
Ez lesz az őszi szünet.
Vajdaságban nem lesz szünet november 8-tól.
A vajdasági diákoknak nem lesz őszi szünet.
A vajdasági diákoknak a téli szünet
december 23-tól január 14-ig tart majd.
A tavaszi szünet 2024. március 28-án kezdődik
és április 3-án fejeződik majd Vajdaságban.
Ez derült ki az előttünk álló iskolaévre vonatkozó naptárból.


Hosszabb nyitvatartás a Királyhalom-Ásotthalom átkelőnél

Nem 19, hanem 22 óráig léphető át a szerb-magyar határ Királyhalomnál, illetve Ásotthalomnál.

A nyári idegenforgalmi időszakra való tekintettel hosszabbított nyitvatartással működik a Királyhalom-Ásotthalom közúti határátkelőhely - közölte a magyar rendőrség. Az átkelő mától augusztus 31-ig 7 és 22 óra között fogadja az utasokat. A többi határátkelőhely az eddig megszokott rendben tart nyitva a szerb-magyar határszakaszon - tájékoztatnak az illetékesek.

Tegnap óta hosszabb nyitvatartással dolgozik a Királyhalom-Ásotthalom határátkelő.

Tegnap augusztus 9-e, hétfő volt.
Most már este 10 óráig dolgozik a szerb-magyar határ
Királyhalomnál és Ásotthalomnál.
Korábban este 7 óráig dolgozott ez a határátkelő.
A hosszabb nyitvatartás azért van,
hogy a nyári nagy forgalomban minél több autós
át tudjon jutni a határátkelőn kevesebb várakozással.
A Királyhalom-Ásotthalom közúti határátkelőhely
augusztus 31-ig reggel 7 órától este 10 óráig
fogadja az utasokat.
A többi határátkelőhely az eddig megszokott
munkaidőben fog dolgozni a szerb-magyar határrészeken.


Szép pillanatokat ajándékoz az SZMR

Illatszer, nyakkendő vagy selyempapírba csomagolt szaloncukor helyett, szép pillanatokat ajándékoz önöknek karácsonyra a Szabadkai Magyar Rádió csapata.

Ma 14 óra, valamint 18 óra után a világhírű kanadai énekes, Matt Dusk hozza el egyik legkedveltebb szerzeményét. 15, illetve 19 óra után az ismert magyar színművész, Nagy Sándor mesél a hallgatóknak. December 25-én a legendás magyar színművész, Harsányi Gábor szaval délelőtt 10 óra, valamint 19 óra után. Emellett a 13 órai, valamint a 20 órai híreket követően a rock egyik legnagyobb alakja, Steve Von Till osztja meg életének és karrierjének fontos mozzanatait egy exkluzív interjúban.
December 26-án pedig a Muzsikál a mozi ünnepi különkiadását hallhatják, illetve Mucsi Zoltán és Scherer Péter várja a hallgatókat egy mókás hangjátékkal, amelyben a kézmosás fontosságáról értekeznek. Mindez a legszebb karácsonyi dalokkal fűszerezve a 107,1 MHz-en.

Ünnepi műsorokkal várja a hallgatókat a Szabadkai Magyar Rádió

Ünnepi műsorokkal és érdekes interjúkkal várja a hallgatókat a SZMR karácsonykor is.

A SZMR a Szabadkai
Magyar Rádió rövidítése.
December 24-én
délután 2 órától
és este 7 óra után
a híres kanadai énekes
Matt Dusk legszebb
dalait lehet hallgatni
a SZMR-ben.
Ma van december 24-e,
csütörtök.
Ma délután 3 órakor
és este 7 óra után
a híres magyar színésszel,
Nagy Sándorral készült
interjút hallhatják
a Szabadkai Magyar
Rádió hallgatói.
December 25-én
délelőtt 10 órakor
és este 7 óra után
a híres magyar színész,
Harsányi Gábor
szavalása lesz
hallható a SZMR-ben.
December 25-e holnap,
pénteken lesz.
Pénteken délután
1 órakor és
este a 8 órás hírek után
a világhírű amerikai
rock zenésszel,
Steve Von Tillel készült
interjút hallhatják
a hallgatók a SZMR-ben.
December 26-án is
érdekes, szép
műsorokkal
és karácsonyi dalokkal
várja a hallgatókat
a SZMR.
Hallgassa karácsonykor is
a Szabadkai Magyar
Rádiót a 107,1-en.


A benzin olcsóbb, a dízel ára változatlan

A benzin ezúttal két dinárral lett olcsóbb, a gázolaj ára nem változik.

Az elkövetkező egy hétben 95-ös benzin ára maximum 182 dinár lehet, míg a dízel esetében a literenkénti ár 214 dinár.
Az illetékesek szerint a szerbiai piac jól ellátott üzemanyag szempontjából, nem kell tartani hiánytól, ugyanakkor a közel-keleti harcok miatt nem zárható ki annak lehetősége, hogy az elkövetkező időszakban a világpiaci folyamatokkal összefüggésben drágulhat az üzemanyaga a régióban.

Olcsóbb lett a benzin

Péntek délután 3 órától olcsóbb lett a benzin a szerbiai töltőállomásokon.

Péntek október 20-a, tegnap volt.
Töltőállomás ugyanaz, mint a benzinkút.
A benzin 2 dinárral lett olcsóbb.
Ez azt jelenti, hogy a következő 7 napban
1 liter benzin ára 182 dinár lesz.
A dízel ára nem változik.
Ez azt jelenti, hogy a következő 7 napban
marad a dízel literenkénti ára 214 dinár.
A szakemberek azt mondják, hogy Szerbiában
van elég üzemanyag, nem kell félni a hiánytól.
Szakemberek szerint a világban zajló harcok miatt
drágulhat az üzemanyag térségünkben.


Érkezik az első koronavírus elleni tablettaszállítmány Szerbiába

Hamarosan megérkezik az első koronavírus elleni tablettaszállítmány Szerbiába - erről beszélt Sanja Radojević Škodrić a Köztársasági Egészségbiztosítási Alap igazgatója. A Molnupiravir nevű gyógyszerről van szó, amely gátolja a vírusok replikációját. A koronavírus-fertőzés első öt napjában kell bevenni, hogy csökkentse a halálozási kockázatot, ugyanakkor 18 év alatti személyek, a várandós, továbbá a szoptató nők esetében nem alkalmazzák majd - részletezte az igazgató. Az első kontingens 12 ezer Molnupiravir tablettát tartalmaz majd, ugyanakkor 50 ezer adagról kötött szerződést Szerbia a gyártóval, ezeket az év további részében szállítják le az országnak.
Škodrić azt is elmondta, hogy a jövő év első negyedében 100 ezer adagnyi Pfizer által gyártott koronavírus-fertőzés elleni tabletta is érkezik az országba.

Érkeznek az első koronavírus elleni tabletták

Hamarosan megérkezik az első koronavírus elleni tablettaszállítmány Szerbiába.

Ezt a gyógyszert Molnupiravirnak hívják.
Ezt a gyógyszert a koronavírus-fertőzés
első 5 napjában kell bevenni.
Ha az ember beveszi ezt a gyógyszert,
akkor csökkenti a koronavírus erős tüneteit.
A koronavírus tünetei például a köhögés,
a tüdőgyulladás, a láz.
A tabletta bevételét nem engedélyezik
18 év alatti személyek, várandós nők
és szoptató nők esetében.
Szerbiába összesen 50 ezer adag
koronavírus elleni tablettának kell megérkeznie
a következő hónapokban.
A jövő évben 100 ezer adagnyi
Pfizer által gyártott koronavírus-fertőzés elleni
tabletta is kell, hogy érkezzen Szerbiába.
Jövő év 2022 lesz.


Jövő héten akár 20 fok feletti hőmérséklet is lehet

A hűvös reggeleket felmelegedés váltja a következő napokban.

Szombaton többnyire felhős lesz az ég felettünk. Élénk, néhol erős lökések kísérhetik az északi-északkeleti szelet. Hajnalban -2, +5, délután pedig már 17 fokot is mérhetünk.
A hét utolsó napján napos, száraz időre van kilátás. A délelőtt folyamán 4 és 6 fok között alakul a hőmérséklet, délutánra azonban felmelegszik az idő és akár 19 fok is lehet.
A következő héten is tavaszias időjárás várható. A jövő hét közepére a hőmérséklet többfelé meghaladhatja a 20 fokot.

Tavaszias, meleg időjárás a jövő héten is

A hűvös reggelek helyett felmelegedés lesz a következő napokban.

Ma délután sok napsütés várható.
Ma április 3-a,
péntek van.
Szombaton felhős időjárás lesz.
Szombaton szeles időjárás lesz.
Szombat hajnalban
-2 és +5 fok között lesz
a hőmérséklet.
Szombat délután
17 fokos hőmérséklet is lehet.
Szombat április 4-e,
holnap lesz.
Vasárnap napos és száraz
időjárás lesz.
Vasárnap délután már
19 fokos hőmérséklet is lehet.
Jövő héten is marad
a napos és tavaszias időjárás.
Jövő hét közepétől
több mint 20 fokos hőmérséklet lesz.
Jövő hét közepe szerda.


Beköltöztek a gyerekek a szabadkai Vackor óvodába

A magyar kormány támogatásával létrejött intézmény augusztus végi ünnepélyes átadója után megindult a napi munka, a gyerekek már játszanak, tanulnak, barátkoznak.

Szabadka központjában, a Radić fivérek utcában áll a Vackor óvoda épülete. Öt csoportszoba van itt, ebből kettő bölcsődéseknek, három a nagyobbaknak. Összesen 100 gyerek kezdte meg a tanévet. Meglátogattuk őket.
Maga az óvodaépület a tanév kezdete előtti napokban készült el. A projekt a Kárpát-medencei Óvodafejlesztési Program keretében valósult meg a Magyar Nemzeti Tanács közreműködésével. Az építkezés befektetője és a telek tulajdonosa a Szekeres László Alapítvány. A beruházás összértéke 884 millió forint volt.
A Vackor Magyar Iskoláskor Előtti Nevelő- és Gyakorlóintézménybe ebben a tanévben minden jelentkezőt felvettek, csak a bölcsődéseknél alakult ki egy kisebb várólista. Jelentkezni a Magyar Nemzeti Tanács felkeresésével lehetett. Az igazgatónő elmondta, vegyes családok is érdeklődtek, de a gyereket csak abban az esetben vették fel, ha tudott magyarul. A Vackorban az ellátás havonta 3500 dinárba kerül, amiért cserébe a gyerekek reggelit, uzsonnát és ebédet is kapnak.

Gyerekekkel van tele a szabadkai Vackor óvoda

A szabadkai Vackor óvodát augusztus végén ünnepélyesen átadták.

Szeptember 1-jétől már el is kezdtek járni
a gyerekek a Vackor óvodába.
A gyerekek örömmel játszanak,
tanulnak és barátkoznak az óvodában.
Szabadka központjában,
a Radić fivérek utcában található a Vackor óvoda.
Az óvoda épületében 5 csoportszoba van,
ebből 2 a bölcsődéseknek, 3 szoba a nagyobb
óvodásoknak van.
Összesen 100 magyar nyelvű gyerek jár
a szabadkai Vackor óvodába.
A Vackor óvoda igazgatónője elmondta,
hogy az óvodába vegyes családok is jelentkeztek.
Az óvodába csak akkor vették fel a gyereket,
ha tud magyarul.
Vegyes család például, ahol az anyuka
magyar nyelvű, az apuka szerb nyelvű.
A Vackor óvoda igazgatónőjét
Katona Novák Ágnesnek hívják.
A Vackor óvodában a gyerekek ellátása
havonta 3500 dinárba kerül.
Ez az ellátás azt jelenti, hogy a gyerekek
reggelit, uzsonnát és ebédet is kapnak.


Adj vért! Hadd dobogjon minden szív!

Önkéntes véradási akciót szervez a szabadkai Vöröskereszt szombaton.

Az érdeklődőket 9-től 13 óráig várják a palicsi Vigadó teraszán. Aki másképp nem tud kijutni Palicsra, az ingyen utazhat a 6-os számú autóbusszal a véradó könyvecske felmutatásával - mondta Sebők Zsolt. A szabadkai Vöröskereszt munkatársa hozzátette, sós reggelit is biztosítanak, illetve a szabadkai Méhecske Egyesület méhészei édességgel is készülnek. A véradók a katamaránra is felszállhatnak a Palicsi-tavon. A Humánus Szombat elnevezésű akciót már 2002 óta szervezik meg rendszeresen.
Sebők Zsolt, munkatárs, Vöröskereszt, Szabadka: „Egy könnyű reggelit muszáj, fogyasztani, javasolt a folyadék, tea, kávé, víz. Amikor eljönnek vért adni, az ujjbegyből vesznek egy csepp vért, az alapján állapítják meg a vércsoportot és a vasszintet. Majd egy orvosi átvizsgálás után tudnak vért adni. Maga a folyamat 15-20 percig tart. Aki egy egységnyi vért adományoz, ezt fontos tudni, miután feldolgozzák a kórházban, elemeire bontják, ilyen módon három életet lehet megmenteni.”

Adj vért, és ments meg 3 életet!

Szombaton önkéntes véradási akciót szervez a szabadkai Vöröskereszt.

Szombat június 12-e, holnap lesz.
Az önkéntes véradókat szombat reggel 9 órától
délután 1 óráig várják a palicsi Vigadó teraszán.
Szombaton a 6-os buszon ingyen utazhat az,
akinek van véradó könyvecskéje.
Ezt a 6-os buszon fel kell mutatni, és
tudják, hogy vért megy az ember adni.
Ez miatt nem kell fizetni szombaton, a 6-os buszon.
A véradáson sós reggelit biztosítanak
minden véradónak.
A véradáson édességgel is készülnek
az önkéntes véradóknak.
Az méhészeti édességeket a szabadkai
Méhecske Egyesület biztosítja.
A véradók a katamaránra is felszállhatnak
a Palicsi-tavon.
A katamarán kisebb hajót jelent.
A Humánus Szombat nevű véradási akciót
2002 óta szervezi meg a szabadkai Vöröskereszt.
Vért adni nagyon fontos dolog.
A véradással akár 3 másik életet menthetünk meg.
Vért minden egészséges nagykorú tud adni.
Nagykorú az, aki betöltötte a 18. életévét.
Véradás előtt könnyű reggelit kell enni.
Véradás előtt folyadékot kell inni.
Folyadék például a víz, a tea, a kávé.
A véradás maximum 20 percig tart.


Új egyetemista kártyát kap minden szerbiai hallgató

Január elsejétől új egyetemista kártyát kap minden szerbiai hallgató. A kártya igénylése ingyenes lesz, és mintegy 240 ezer fiatal lesz rá jogosult.
Újdonságnak számít, hogy az egyetemisták egy DINA, azaz dinár alapú bankártyát kapnak majd, így megkönnyítve az ösztöndíjigénylésüket és a felsőoktatási rendszerhez való kapcsolódásukat - nyilatkozta Margareta Smiljanić, a Szerbiai Egyetemek Hallgatóinak Konferenciájának elnöke.

Új kártyák az egyetemistáknak

Új egyetemista kártyát kap minden szerbiai egyetemista.

Az új kártyákat ingyenesen kérhetik
a szerbiai egyetemisták.
Az új kártyákát 2024. január 1-jétől lehet igényelni.
Szerbiában 240 ezer fiatal igényelheti majd
az új egyetemista kártyákat.
Újdonság, hogy az egyetemisták dinár alapú bankkártyát kapnak.
A dinár alapú bankkártya neve DINA.
Ezzel a bankkártyával könnyebb lesz például
az egyetemisták ösztöndíjigénylése is.


Szigorúbb ellenőrzések, előkészület a védettségi igazolványok bevezetésére

Az állam mindent megtett a koronavírus-járvány megfékezése érdekében, sokkal többet is, mint a világ országainak többsége - mondta a válságstáb mai ülését követő sajtótájékoztatóján Ana Brnabić.

A szerb kormányfő hozzátette: három új covid-kórház épült, Szerbia beszerezte a legújabb gyógykészítményeket, elegendő mennyiségű vakcinát vásárolt, jelenleg is négy fajta áll a polgárok rendelkezésére, és biztosítva van a harmadik dózis felvétele is, és vakcinagyárak épülnek Szerbiában. Brnabić szerint az emberek nem hallgatnak az orvosokra és fittyet hánynak az egyéni felelősségre. Ma normálisan élhetnénk, ha mindenki beoltatta volna magát időben - szögezte le. Az egyetlen megoldás az oltakozás. Nem az újabb szigorítások, hanem a vakcina. Amennyiben viszont a helyzet változatlan marad, akkor kénytelenek lesznek Szerbiában bevezetni a védettségi igazolványokat, és csak ezekkel látogathatók majd az éttermek, bárok, szórakozóhelyek - mondta a kormányfő.
Az iskolákról szólva azt mondta, jelenleg azok a legbiztonságosabb helyek a gyerekek számára. Fontos azonban a meglévő óvintézkedések betartása, amit mostantól a felügyelőségek a legszigorúbban ellenőriznek - figyelmeztetett Ana Brnabić: „Arról folyik az egyeztetés, hogy a védettségi igazolványok, amennyiben bele lesznek illesztve a jogrendbe, mindez ne legyen ellentétes az alkotmánnyal vagy az emberi jogi rendelkezéssekkel. Ott lesz bevezetve a covid-igazolás, ahol nem elengedhetetlen, hogy az emberek tartózkodjanak, ott ahol magas a fertőzési kockázat. Ezek az éjszakai klubok, a kávézók, az éttermek zárt terei. Tehát a döntés, amit hoztunk, az az, hogy előkészítünk mindent, az illetékes szervek dolgoznak ezen, hogy amennyiben szükséges, az elkövetkező hét napban megindulhassunk a jogrendbe való beillesztéssel. Semmiképpen sem fogjuk bevezetni a védettségi igazolványt a kiskereskedelmi egységekben.”

Szigorúbb ellenőrzések és a védettségi igazolványok bevezetése várható

Tegnap délután tartott megbeszélést a szerbiai válságstáb a jelenlegi járványhelyzetről.

Tegnap szeptember 11-e, szombat volt.
A szerbiai válságstáb megbeszélésén
Ana Brnabić is részt vett.
Ana Brnabić a szerb miniszterelnök.
Ana Brnabić szerint az emberek
nem hallgatnak az orvosokra,
és nem tartják be a koronavírus elleni szigorításokat.
Ana Brnabić szerint nem lenne ilyen rossz
a járványhelyzet Szerbiában,
ha minden ember felvette volna már
a koronavírus elleni védőoltást.
Jelenleg 6 ezer fölött van
a koronavírusos betegek száma Szerbiában.
Ana Brnabić szerint az egyetlen megoldás
a védőoltás felvétele a koronavírus ellen.
A szerb miniszterelnök elmondta,
ha nem változik a járványhelyzet az országban,
akkor be fogják vezetni a védettségi igazolványokat.
Védettségi igazolvány 1 igazolás,
ami megmutatja, hogy az ember
melyik koronavírus elleni védőoltást vette fel.
A védettségi igazolvány 1 igazolás,
ami megmutatja, hogy az ember
volt már koronavírusos beteg.
Ha bevezetik Szerbiába a védettségi igazolványokat,
akkor csak ezekkel az igazolásokkal
lehet majd látogatni
az éttermeket, a bárokat, a szórakozóhelyeket.
Ana Brnabić az iskolákról azt mondta,
hogy a gyerekek ott biztonságban vannak.
Továbbra is nagyon fontos az iskolákban is
betartani a koronavírus elleni óvintézkedéseket.
Ilyen óvintézkedés például a maszk viselete,
a távolságtartás és a gyakori kézfertőtlenítés.
Az iskolákat szigorúan ellenőrizni fogják,
hogy betartanak-e minden óvintézkedést.
Ana Brnabić azt is elmondta,
hogy Szerbiában 3 új covid-kórház épült,
ahol a koronavírusos betegeket kell ápolni.
A miniszterelnök szerint elegendő védőoltás van
az emberek számára az országban.


Oltatlan egészségügyi dolgozó nem foglalkozhat páciensekkel

Egyszerűen elfogadhatatlan, ha egy egészségügyi dolgozó megfertőz egy kórházban kezelt személyt - erről beszélt a szerb közmédiában Radmilo Janković, a Niši Klinikai Központ igazgatóhelyettese.

A dél-szerbiai városból a kruševaci covid-kórházba utalják a betegeket. Itt az elmúlt egy hónapban megduplázódott a kezelt fertőzöttek száma - részletezte. Jellemzően idősek kerülnek kórházba, azonban a fiataloknál is kialakulhat súlyos klinikai kép. A vakcinációval kapcsolatban elmondta, úgy tűnik a felszólításokkal már nem lehet növelni az oltottak számát, más eszközökhöz kell nyúlni, ilyen lehetőség még a védettségi igazolvány bevezetése.
Azok az egészségügyi dolgozók, akik nem veszik fel a koronavírus elleni védőoltást, nem dolgozhatnak a páciensekkel, adminisztratív munkákat végeznek majd, és csak az alapfizetésüket kaphatják meg - ezt mondta Tatjana Adžić Vukičević a batajnicai covid-kórház igazgatója az Informernek. Szavai szerint ezzel a döntéssel a fizetésük lényegesen csökken. Hozzátette, a kórházak igazgatóinak egyeztetésén támogatták az illetékesek ezt a javaslatot, az egészségügyi miniszter pedig egyezett azzal, hogy készítsék el az oltatlan egészségügyi dolgozók listáját - mondta Vukičević.

Oltatlan egészségügyi dolgozó nem foglalkozhat betegekkel

Radmilo Janković szerint az oltatlan egészségügyi dolgozók nem foglalkozhatnak betegekkel.

Radmilo Janković a Niši Klinikai Központ igazgatóhelyettese.
Niš 1 szerbiai város.
Radmilo Janković szerint elfogadhatatlan,
ha 1 egészségügyi dolgozó megfertőz
1 kórházban ápolt embert, azért mert
nincs beoltva a koronavírus elleni védőoltással.
A Niši Klinikai Központ igazgatóhelyettese szerint
nagyon fontos, hogy minden egészségügyben dolgozó
felvegye a koronavírus elleni vakcinát.
Egészségügyben dolgozó például az orvos,
a nővér, az ápoló.
Azok az egészségügyi dolgozók,
akik nem veszik fel a koronavírus elleni védőoltást,
nem dolgozhatnak a betegekkel.
Azok az egészségügyi dolgozók,
akik nem veszik fel a koronavírus elleni védőoltást,
csak adminisztratív munkát végezhetnek,
és csak az alapfizetésüket kaphatják meg.
Ezt Tatjana Adžić Vukičević
a batajnicai covid-kórház igazgatója mondta.
Adminisztratív munka papírokkal történik az irodában.


Nem léphető át a határ kijárási tilalom idején

Az átutazó forgalomra és az ingázókra nem vonatkozik a korlátozás.

Magyar állampolgár nem jöhet-mehet a határon át a magyarországi kijárási tilalom idején - mondta Jankó Anita, a Szabadkai Magyar Rádió budapesti tudósítója.
Az átutazó forgalomra és az ingázókra nem vonatkozik a korlátozás, de mindenképpen kell, hogy legyen náluk munkáltatói igazolás, amellyel bizonyítani tudják utazásuk célját.
"Ha egy szerb állampolgár akar beutazni Magyarországra nyolc óra után, megteheti de mint eddig is csak tranzitban, tehát át kell haladnia Magyarországon. Magyar állampolgár nem utazhat nyolc óra után csak ha munkáltatói igazolása van. Ez nyilván az ingázókat érinti leginkább."

Magyarországon este 8 óra és reggel 5 óra között kijárási tilalom van a koronavírus-járvány miatt.

A kijárási tilalom idején
mindenkinek otthon
kell maradni
Magyarországon.
Magyar állampolgár
nem jöhet
és nem mehet át
a határon a kijárási
tilalom idején.
Csak akkor szabad
a kijárási tilalom idején
át menni a határon,
ha a magyar állampolgárnak
van munkáltatói
igazolása, arról,
hogy dolgozni megy.
Szerb állampolgár
csak akkor utazhat be
Magyarországra
a kijárási tilalom idején,
ha csak áthalad
Magyarországon,
ahhoz, hogy 1 másik
országba érjen.
Magyarországon
nagyon sok az új
koronavírusos beteg.
A kijárási tilalom
azért van, hogy
az emberek minél
kevesebbet gyülekezzenek,
és minél kevesebb ember
kapja el a koronavírust.


Fokozott határellenőrzés vár a nyaralásról hazatérőkre

Fokozott ellenőrzésre számíthatnak a határon azok a polgárok, akik a tengerparti országokból térnek haza Szerbiába - jelenti a szerb közmédia.

A fokozott ellenőrzésre azért van szükség, mert fennáll az esélye annak, hogy a nyaralás alatt a kirándulók elkapták a koronavírust.
Mind Romániában, mind Bulgáriában, mind pedig Horvátországban emelkedett a fertőzöttek száma, és sok esetben a tengerparti területeken terjed leginkább a betegség.
A hatóságok célja kiszűrni a vírussal fertőzötteket hazatérésükkor. A határátkelőkön egyébként tájékoztató kiadványokat is kapnak a nyaralásból hazatérők, amelyekben hasznos tanácsok olvashatók vírusfertőzés esetén.

Szigorú határellenőrzés vár a nyaralásról hazatérőkre

Fokozott ellenőrzés vár a határon azokra, akik a nyaralásból térnek haza Szerbiába.

Fokozott ellenőrzés
a határokon szigorúbb
megfigyelést jelent.
Azért kell a határokon
szigorúbban ellenőrizni
azokat az embereket,
akik a tengerről érnek haza
Szerbiába, mert
a nyaraláson lehet,
hogy elkapták
a koronavírust.
Romániában, Bulgáriában
és Horvátországban is
egyre több
a koronavírusos beteg.
Ebben a 3 országban is
van tengerpart.
Sokszor a tengerparti
területeken terjed
legjobban a vírus.
A határokon meg akarják
tudni, hogy kik azok
az emberek,akik
a nyaralás idején
kapták el a koronavírust.


A jövő héten kimehetnek rövid időre az idősek

Az idősek félórája az általános kijárási tilalom idején lesz, amikor másoknak otthon kell maradniuk.

Az ortodox húsvét után rögtön kimehetnek majd a 65 éven felüliek az utcára - mondta Zlatibor Lončar. Az egészségügyi miniszter hozzátette, tisztában vannak vele, hogy az idősek türelme is véges, ezért rögtön az ünnepi időszak után engedélyezik a kilépésüket. A tárcavezető így részletezte: Az elképzelés szerint az idősek a házuk elé mehetnek majd ki, fél órán át sétálhatnak a közelben, 300-400 méter távolságra az otthonuktól, de csakis úgy, hogy nem lépnek kapcsolatba másokkal. Az idősek félórája valószínűleg az általános kijárási tilalom idején lesz, amikor mások nem léphetnek ki az utcára.

Jövő héten kimehetnek rövid időre az idősek

Jövő héten a 65 évnél idősebb emberek is kimehetnek az utcára 30 percre.

30 perc az fél óra.
Április 22-től
mehetnek ki az utcára
a 65 évnél idősebb emberek is.
Az általános kijárási tilalom
idején mehetnek ki
30 percre a 65 évnél idősebbek.
Az általános kijárási
tilalom minden nap
délután 5 órától
reggel 5 óráig tart
Szerbiában.
Azért az általános kijárási tilalom
idején mehetnek ki az idősek,
hogy ne találkozzanak
fiatalabb emberekkel.
A tervek szerint jövő héttől
az idős emberek
csak a házuk előtt sétálhatnak
300-400 méter távolságra
az otthonuktól.
Az idős emberek
nem találkozhatnak senkivel
a 30 perces séta alatt sem.
Az idős emberek így
nem fogják elkapni
a koronavírust.


Továbbra is tart a parlagfűre allergiások vesszőfutása

Az előrejelzések szerint szeptember 20-a után némileg fellélegezhetnek a parlagfűre érzékenyek.

A múlt héten nagyon, ezen a héten mérsékleten van jelen a levegőben az allergén növény pollenje - tájékoztat a szabadkai Közegészségügyi Intézet.
Más fűfélék ugyanakkor nem okoznak problémát az allergiásoknak.
Mint közleményükben írják, a parlagfű pollenje az elmúlt héten rendkívül magas szinten koncentrálódott a levegőben, így az arra érzékenyeknél súlyos tüneteket okozott.
Ezen a héten valamelyest mérséklődik majd a helyzet, szeptember 20-a után pedig fellélegezhetnek az allergiások - áll a tájékoztatásban.

Továbbra is magas a parlagfű pollenkoncentrációja

A múlt héten nagyon magas volt a parlagfű pollenkoncentrációja.

A parlagfű pollenjére
nagyon sokan
allergiások.
A pollen virágport jelent.
A parlagfű magas
pollenkoncentrációja
azt jelenti, hogy nagyon sok
virágpor van a levegőben.
Aki a parlagfű pollenjére
allergiás, az tüsszög,
folyik az orra, könnyezik
a szeme, és kapar a torka.
Ezen a héten már nincs
olyan sok pollen
a levegőben.
Szeptember 20-a után
jobb lesz az allergiásoknak,
mert kevesebb
virágpor lesz a levegőben.
Szeptember 20-a
vasárnap lesz.
Más fűfélék nem okoznak
problémát az allergiásoknak.


Ortodox nagypéntek van

A hívek ma Jézus kereszthalálára emlékeznek, ez a legszomorúbb nap az egyházi évben. Szigorú böjti nap azok számára, akik a Julianus-naptárt követik.

Nagypénteken nem mondanak misét az ortodox templomokban, csupán szentírási részeket olvasnak fel. A tojásfestés ezen a napon kezdődik, a piros szín is Jézus vérére utal, azt szimbolizálja. Az ortodox húsvét egyébként állami ünnep Szerbiában, így a mai és a hétfői nap is munkaszüneti nap az országban.

Ortodox nagypéntek van

Ma május 3-a, péntek van.
Az ortodox hívek ma Jézus kereszthalálára emlékeznek.
Ez a legszomorúbb nap az egyházi évben.
Szigorú böjti nap azok számára, akik a Julianus-naptárt követik.
Az ortodox hívek a Julianus-naptárt követik.
Nagypénteken nem mondanak misét az ortodox templomokban.
Nagypénteken az ortodox templomokban
csak a szentírási részeket olvassák fel.
A tojásfestés ezen a napon kezdődik,
a piros szín is Jézus vérét jelzi.
Az ortodox húsvét állami ünnep Szerbiában.
Ez azt jelenti, hogy a mai és a hétfői nap is
munkaszüneti nap az országban.
Hétfő május 6-a lesz.


Újabb migránsbegyűjtő akció a határ mentén - a rendőrség helikoptert és drónokat is bevetett

Mintegy 40 illegális bevándorlót állítottak elő

Újabb rendőrségi akciót hajtottak végre a Szerb Belügyminisztérium munkatársai pénteken a Szabadka környéki erdőben. Az akció már éjjel elkezdődött, 2 helikopter segítségével vizsgálták át a határ menti területet, reggel pedig több terepjárót is bevetettek. A hatóság munkáját drónok is segítették. Nem hivatalos információk szerint több száz rendőr segítségével fésülték át a tőzegbánya erdőtől a radanováci erdőig elterülő területet, a Magyar határ közelében.
A migránsbegyűjtő akció végén a hatóságok mintegy 40 illegális bevándorlót állítottak elő. Az erdő közelében élők arról számoltak be, hogy az éjjel is hallottak fegyverropogást, csakúgy mint az elmúlt napokban és hetekben.

Újabb migránsbegyűjtő akció indult

Újabb migránsbegyűjtő akció indult a Szabadka környéki erdőben.

A rendőrség ma hajnalban kezdte
az újabb migránsbegyűjtő akciót.
Ma augusztus 25-e, péntek van.
Nem hivatalos információk szerint
közel 500 rendőr és biztonsági szakember vesz részt
a migránsbegyűjtő akcióban.
A rendőrök az éjjel 2 helikopterrel
és több terepjáróval kutatták a migránsokat az erdőben.
A tőzegbánya erdőtől a radanováci erdőig
a szerb-magyar határszakasz teljes hosszán történik az akció.
A rendőrök drónokat is használnak a kutatáshoz.
A Szabadka környéki erdőből éjjelente
folyamatos lövések hallatszódnak.
Ez miatt a lakosok félnek már az otthonaikban is.


Így utazhatunk Görögországba az idény kezdetéig

A szerb állampolgárok 72 óránál nem régebbi negatív PCR-teszttel vagy oltási igazolással léphetnek be Görögországba május 14-ig - áll az idegenforgalmi minisztérium közleményében.

Az öt évnél fiatalabb gyerekek mentesülnek a tesztelés alól, azaz nem kell rendelkezniük negatív PCR-teszttel. Az utasok kötelesek legalább 24 órával a görögországi belépés előtt kitölteni a PLF regisztrációs űrlapot, családok számára viszont elegendő egy ilyen űrlap. A nyári szezon hivatalosan május 14-én kezdődik Görögországban, és ha addig a járványügyi helyzet kedvezőbbre fordul, várhatóan további könnyítéseket vezetnek be a gyermekek tesztelésével kapcsolatban, hogy a kisgyermekes családok mentesüljenek a plusz költségek alól.

Hogyan utazhatunk Görögországba?

Május 14-ig a szerb állampolgárok negatív PCR-teszttel vagy oltási igazolással utazhatnak Görögországba.

A negatív PCR-teszt 72 óránál nem
régebbi kell, hogy legyen.
A PCR-teszt koronavírus-tesztet jelent.
A negatív PCR-teszt azt mutatja,
hogy az ember nem koronavírusos.
72 óra az 3 napot jelent.
Az oltási igazolás azt mutatja, hogy
az ember felvette valamelyik
koronavírus elleni védőoltást.
Az 5 évnél fiatalabb gyerekeknek
nem kell PCR-tesztet csinálni.
Az utasoknak kötelező legalább 24 órával
a görögországi belépés előtt kitölteni
a PLF regisztrációs űrlapot az interneten.
24 óra 1 napot jelent.
1 családnak csak 1 űrlapot kell kitölteni az interneten.
A nyári szezon május 14-én kezdődik Görögországban.
Ha május 14-ig javul a járványügyi helyzet,
akkor várhatóan könnyebben utazhatnak majd
a kisgyermekes családok Görögországba.


10 ezer iskolatáska a magyar iskolába iratkozóknak

Mintegy 10 ezer iskolatáskát juttatott el sok száz olyan külhoni iskolához a Rákóczi Szövetség, ahol magyar nyelvű oktatás is folyik. Kárpát-medence szerte zajlanak az iskolai beiratkozások.
Az iskolakötelessé váló gyermekeknek ebben az időszakban választanak iskolát a szülők. A Rákóczi Szövetség támogatóival együtt az első iskolatáska biztosításával kíván hozzájárulni az iskolakezdéshez, hogy a tanítók ezzel is köszönthessék a beíratott kis gyermekeket, és megköszönhessék a szülők felelős döntését, amivel a gyermek identitásának, a magyar kultúrának és a magyar közösségeknek a fennmaradását is segítik.

A Rákóczi Szövetség 10 ezer iskolatáskát ajándékoz sok 100 külhoni iskolának.

Olyan külhoni iskolák kapják az iskolatáskákat,
ahol magyar nyelvű tanítás is történik.
A Rákóczi Szövetség 1 magyarországi szervezet,
amely a külhoni magyar családokat támogatja.
Külhoni magyar területek azok a részek,
melyek Magyarország határain kívül vannak,
és ahol élnek magyar emberek.
A 10 ezer iskolatáskát azok az elsős diákok kapják,
akik magyar tannyelvű osztályba iratkoznak.
A Rákóczi Szövetség a táskákkal támogatni akarja
az iskolakezdést a szülők és a gyerekek számára is.
A Rákóczi Szövetség nagyon fontosnak tartja,
hogy a magyar családok gyermekeiket
magyar nyelvű osztályba írassák.
Így a gyerekek még jobban megismerik
a magyar kultúrát és hagyományokat.


Koronavírus Szerbia: 103 új fertőzött, 3 elhunyt

A 65 és 70 év közöttieknek már a 80 százaléka felvette a koronavírus elleni oltást.

Szerbiában 103 új koronavírusos esetet szűrtek ki a valamivel több mint 8 ezer tesztből. Az elmúlt 24 órában hárman vesztették életüket a betegség szövődményei következtében, ezzel együtt 7013-an hunytak el a járvány kezdete óta. Jelenleg 331-en vannak kórházban, 18-an lélegeztetőgépen.
A szerbiai fiatalok körében csupán 17 százalékos az átoltottság - erre Mihailo Jovanović, a szerb kormány információs technológiai és elektronikus közigazgatási irodájának igazgatója hívta fel a figyelmet. Hozzátette, a 18-30 év közötti korcsoportról van szó.
A 65 és 70 év közöttieknek már a 80 százaléka felvette a koronavírus elleni oltást, a járványnak azonban csak akkor vethetünk véget, ha a fiatalok is beoltatják magukat - mondta az igazgató.

103 új koronavírusos beteg és 3 elhunyt Szerbiában

Szerbiában egyre kevesebb a koronavírusos beteg.

Tegnapi adatok szerint 103 új koronavírusos
beteg volt Szerbiában.
Tegnapi adatok szerint 3 személy hunyt el
a koronavírus miatt Szerbiában.
Tegnap június 23-a, szerda volt.
Az országban a legtöbben a 65 év és a 70 év közöttiek
vették fel a koronavírus elleni védőoltást.
A szerbiai fiatalok közül kevesen vették fel eddig
a koronavírus elleni védőoltást.
A szerbiai fiatalok a 18 év és a 30 év közötti
korcsoportba tartoznak.
Az orvosok szerint a koronavírus járványnak
akkor lesz vége teljesen Szerbiában, ha a fiatalok is
felveszik a koronavírus elleni vakcinát.


Jelentős romlás esetén távoktatás

Csak akkor vált át a teljes szerbiai iskolarendszer az online oktatásra, ha a járványügyi adatok a helyzet jelentős romlását mutatják – közölte a szerb Oktatási Minisztérium.

Jelenleg négy szerbiai város középiskolái váltottak a kombinált oktatási modellre. Ezek Belgrád, Vrnjačka Banja, Niš és Šabac, minden más községben továbbra is a közvetlen oktatási modell van érvényben. Az Oktatási Minisztérium következő gyűlésére meghívást kaptak a válságstáb egészségügyi szakértői is, ugyanis csak ők hozhatnak a teljes iskolarendszert érintő döntéseket. Hangsúlyozták, a diákok legtöbb esetben az iskolán kívül fertőződnek meg, ezért arra kérik a lakosokat, oltassák be magukat, a beteg gyerekeket pedig ne engedjék iskolába a szülők, mert csak így kerülhetjük el az online oktatásra való teljes átállást.

Csak akkor lesz távoktatás, ha nagyon rossz lesz a járványhelyzet

Csak akkor lesz bevezetve egész Szerbiában a távoktatás, ha nagyon rossz lesz a járványhelyzet.

Ezt a szerb Oktatási Minisztérium jelentette ki.
Távoktatás otthon, az interneten keresztül történik.
Hétfőtől 4 szerbiai város középiskolájában lesz
kombinált oktatási modell.
Hétfő október 25-e, holnap lesz.
Ez a 4 város Belgrád, Vrnjačka Banja, Niš és Šabac.
Kombinált oktatási modell azt jelenti,
hogy egyik héten az iskolában van a tanítás,
másik héten otthon, az interneten keresztül.
A többi szerbiai városban marad
a rendes oktatás az iskolákban.
Oktatás, tanítást jelent.
Az orvosok szerint a diákok legtöbbször
az iskolán kívül kapják el a koronavírust.
Az orvosok arra kérik a szülőket,
hogy a beteg gyerekeket, ne küldjék el az iskolába.
Így kevesebb beteg lesz az iskolában,
és nem kell áttérni a teljes távoktatásra.
Az orvosok arra kérik a lakosokat,
hogy vegyék fel a koronavírus elleni védőoltást.


Szombaton kísérik utolsó útjára Pásztor Istvánt

A VMSZ elnökének búcsúztatása 14 órakor lesz a szabadkai Bajai úti temető Péits-kápolnájából - közölte közösségi oldalán a fia, dr. Pásztor Bálint.

Bejegyzésében kiemeli, hogy a kérésére beszédet mond Orbán Viktor magyar miniszterelnök, Aleksandar Vučić szerb köztársasági elnök, Kelemen Hunor, a Romániai Magyar Demokrata Szövetség elnöke a külhoni magyarság nevében és Juhász Bálint, a VMSZ Intézőbizottságának elnöke. Ezt megelőzően szombaton 10 órakor Újvidéken, a Tartományi Képviselőház üléstermében kommemorációs ülést tartanak. Posztjában dr. Pásztor Bálint kiemeli, hogy édesapja volt a vajdasági parlament történetének leghosszabb ideig hivatalban levő elnöke, amire méltán volt büszke. A gyászülésen, a család kérésére, a parlament nevében Damir Zobenica alelnök, valamint Igor Mirović, a vajdasági kormány elnöke és dr. Bagi Boján, a VMSZ tartományi frakcióvezetője búcsúztatja. Kérem édesapám tisztelőit, legyenek velünk szombaton - zárja bejegyzését dr. Pásztor Bálint.

Szombaton lesz Pásztor István búcsúztatása

Szombaton délután 2 órakor lesz Pásztor István búcsúztatása.

A szabadkai Bajai úti temető Péits-kápolnájában lesz
Pásztor István búcsúztatása szombaton.
Szombat november 4-e lesz.
Pásztor István a VMSZ elnöke volt.
A VMSZ a Vajdasági Magyar Szövetség rövidítése.
Pásztor István hétfőn hunyt el.
A búcsúztatáson beszédet mond Orbán Viktor
magyar miniszterelnök.
Aleksandar Vučić szerb köztársasági elnök,
Kelemen Hunor, a Romániai Magyar Demokrata Szövetség elnöke
és Juhász Bálint, a VMSZ Intézőbizottságának elnöke is
beszédet mond szombaton a búcsúztatáson.
Szombaton délelőtt 10 órától Újvidéken,
a Tartományi Képviselőház üléstermében
megemlékezést tartanak Pásztor István emlékére.
Dr. Pásztor Bálint arra kéri a lakosokat,
hogy aki tisztelte Pásztor István elnököt,
azok, ha tehetik legyenek ott szombaton a szabadkai búcsúztatáson.
Pásztor István fiát Dr. Pásztor Bálintnak hívják.


Még ma jelentkezhetnek a fiatalok a támogatásra

A 16 és 29 év közötti fiatalok még ma jelentkezhetnek az 5000 dináros támogatásra. Az összeg kifizetése már holnap kezdődik - nyilatkozta korábban Siniša Mali pénzügyminiszter.

Az aki igényt tart erre az összegre, még ma jelentkezhet az adott weboldalon, attól függetlenül, hogy a korábbi támogatásoknál már feliratkozott-e vagy sem. A támogatásra azok jelentkezhetnek, akik 16 és 29 év közöttiek, Szerbia területén laknak és érvényes személyi igazolvánnyal rendelkeznek.

Még ma jelentkezhetnek a 16 és 29 év közötti fiatalok a támogatásra.

Ma december 15-e, csütörtök van.
A 16 és 29 év közötti fiatalok
5 ezer dináros támogatásra tudnak jelentkezni.
Az összeg kifizetése már holnap megkezdődik
a szerbiai fiatalok számára.
Holnap december 16-a, péntek lesz.
Az 5 ezer dináros támogatásra
minden fiatalnak jelentkeznie kell
a következő internetes oldalon:
idp.trezor.gov.rs
A támogatásra azok jelentkezhetnek,
akik 16 és 29 év közöttiek, Szerbia területén laknak
és érvényes személyi igazolványuk van.
Az 5 ezer dináros támogatást
a szerb állam küldi a fiatalok számára.


Ma van a szív világnapja

A Szív Világszövetsége kezdeményezésére 2000 óta a világon mindenütt egyszerre rendezik meg a Szívünk Napját.

Évente 18 millió személy hal meg szív- és érrendszeri betegségek következtében és a becslések szerint 2030-ig ez a szám 23 millióra növekedhet. Szerbiában évente mintegy 53 ezren halnak meg szívbetegségben, ez 13 személyt jelent naponta. Magyarországon a szív és érrendszeri betegségek több áldozatot szednek, mint valamennyi más betegség, baleset és más halálok együttesen. A szív és érrendszeri betegségek jelentős része megelőzhető, elsősorban egészségesebb életmóddal. A dohányzás, a helytelen táplálkozás és a fizikai aktivitás hiánya mind rizikófaktorok. Szeptember utolsó vasárnapján több mint 100 országban tartanak rendezvényeket a Szív Világszövetsége felhívására.

Ma van a szív világnapja

Ma van a szív világnapja az egész világon.

Ma szeptember 29-e, vasárnap van.
A szív világnapját 19 éve tartják meg ezen a napon, az egész világon.
A szívünkre nagyon kell vigyázni.
A szívnek sokféle betegsége van.
Minden évben nagyon sok ember hal meg valamilyen szívbetegségben.
Szerbiában is sok ember hal meg szívbetegségben.
Minden nap 13 ember hal meg szívbetegségben egész Szerbiában.
Az egészséges életmóddal az ember vigyáz a szívére.
Az egészséges életmód nagyon fontos.
Egészséges életmód az, amikor egészséges ételeket eszünk.
Egészséges étel a zöldség, a gyümölcs, a csirkehús, a hal.
Egészséges életmód az, amikor az ember sok vizet iszik.
Egészséges életmód, amikor az ember mozog és tornázik.
Egészséges életmód az, amikor az ember nem dohányzik.
Egészséges életmód az, amikor az ember nem iszik sok alkoholt.


Szombaton 22 órától kérik a védettségi igazolásokat Szerbiában

Az igazolás mellett fel kell mutatni egy másik hivatalos, érvényes személyazonosságot igazoló okmányt is. Enélkül senki sem léphet a vendéglátóipari egységek, klubok, éjszakai szórakozóhelyek zárt terébe este 10 után - nyilatkozta a válságstáb ülését követően Ana Brnabić. A szerb miniszterelnök elmondta, az említett időpont után csak az mehet be az említett létesítmények zárt terébe, aki rendelkezik ilyen dokumentummal. A második és a harmadik dózis felvételéről szóló igazolás is érvényes, de a második esetében csak akkor fogadják el, ha 7 hónapnál nem régebbi az irat. Emellett este 10 után az is beléphet, aki 72 óránál nem régebbi negatív PCR-teszttel rendelkezik, vagy 48 óránál nem régebbi antigén tesztet mutat fel. Este 10 előtt nem kérik az igazolásokat, tehát addig az időpontig bárki bemehet a vendéglátóipari egységekbe és a szórakozóhelyekre is. Az Európai Unió és a szomszédos országok által kiadott érvényes igazolásokat is elfogadják. A miniszterelnök elmondta, hogy még mindig az oltakozás a legfontosabb.
Ana Brnabić, kormányfő, Szerbia: „Szóval a szerb kormány a holnapi rendes ülésén elfogadja azon intézkedések kibővítését, amelyek a koronavírus fertőzés visszaszorítására vonatkoznak. Ez gyakorlatilag lehetővé teszi, hogy a jogi személyek vagy a vállalkozók, illetve az események szervezői - akik a rendelet 13. cikkelyében foglalt szolgáltatást nyújtanak - kötelezően leellenőrizzék a covid-igazolvánnyal rendelkezők személyazonosságát. Megvizsgálva a fényképpel ellátott személyazonosítójukat. A felügyelőségek felkészültek.”

Szombaton este 10 órától kérik a védettségi igazolásokat Szerbiában.

Szombat október 23-a lesz.
Védettségi igazolás nélkül senki sem mehet
a vendéglátóipari egységek, a klubok,
az éjszakai szórakozóhelyek zárt terébe
este 10 óra után.
Ezt Ana Brnabić, a szerb miniszterelnök jelentette be.
A védettségi igazolás mellett fel kell mutatni
1 másik hivatalos és érvényes személyazonosságot
igazoló okmányt is.
Személyazonosságot igazoló okmány
például az igazolvány vagy az útlevél.
Este 10 óra után csak az mehet be
a vendéglátóipari egységek, a klubok
és az éjszakai szórakozóhelyek zárt tereibe,
akinek van védettségi igazolása.
Vendéglátóipari egység például az étterem,
a kávézó, a pizzéria.
A védettségi igazolás azt mutatja,
hogy az ember felvette a koronavírus elleni védőoltást.
A védettségi igazolás azt mutatja,
hogy az ember volt már koronavírusos.
A második adag vakcina felvételéről szóló igazolás
akkor érvényes, ha 7 hónapnál
nem régebbi az igazolás.
Este 10 óra után az is beléphet,
aki 72 óránál nem régebbi negatív
PCR-teszttel rendelkezik.
72 óra 3 napot jelent.
PCR-teszt koronavírustesztet jelent.
A negatív PCR-teszt azt mutatja, hogy az ember nem beteg.
Este 10 óra után az is beléphet,
akinek 48 óránál nem régebbi antigén tesztje van.
48 óra 2 napot jelent.
Az antigén teszt azt mutatja,
hogy az ember már volt koronavírusos beteg,
ezért szervezetének védettsége van a betegség ellen.
Este 10 óra előtt nem kérik
a védettségi igazolásokat
sem a vendéglátóipari egységekben,
sem a szórakozóhelyeken.
Az Európai Unióban és a szomszédos országok
által kiadott érvényes igazolásokat is elfogadják.
Ana Brnabić elmondta, hogy továbbra is
a koronavírus elleni védőoltások felvétele a legfontosabb.
A szerb miniszterelnök azt is elmondta,
hogy a szigorítások betartását
a felügyelők ellenőrzik majd.


Brnabić: Most hétvégén is lehetnek korlátozások

A hétvégi szigorításról is beszélt ma a szerb kormányfő. Azt is elmondta, hogy semmiképpen sem teszik kötelezővé a koronavírus elleni védőoltást.

A Belgrádban tervezett összes koncertet le kell mondani, a hétvégére pedig szinte biztosan lesznek új intézkedések Szerbiában a koronavírus-járvány terjedésének megfékezése érdekében - nyilatkozta ma Ana Brnabić Inđiján. A szerb miniszterelnök elégedetlenségének adott hangot a koncertek szervezése kapcsán. Hozzátette, a szervezők büntetésre számíthatnak, mivel március 8-án és 9-én is zenés rendezvények voltak a Kombank csarnokban.
Brnabić a vakcinákról szólva elmondta, hogy a kormány nem tervezi az oltási kötelezettség bevezetését, ugyanis szerinte ez ellentétes lenne az emberi jogokkal. A kormányfő reméli, hogy a továbbiakban is folytatódik az oltási kedv az országban.

Most hétvégén is lehetnek szigorítások

Ana Brnabić elmondta, hogy hétvégén is lesznek szigorítások Szerbiában.

Ana Brnabić a szerb miniszterelnök.
Hétvége szombat és vasárnap.
Újra nagyon sok a koronavírusos
beteg az országban, ezért
kellenek a szigorítások.
Belgrádban több koncertet is
szerveztek a hétvégére.
Belgrád Szerbia fővárosa.
Ana Brnabić azt mondta, hogy
az összes koncertet le kell mondani
a hétvégére.
Ana Brnabić azt is mondta, hogy
aki koncertet szervez, az szigorú
büntetést fog kapni.
Koncerteket is tilos szervezni
a járványhelyzet idején.
A koncerteken az emberek
nem viselnek maszkot és
nem tartják be a távolságtartást.
Ezért a koncerteken még több
ember elkaphatja a koronavírust.
Ana Brnabić elmondta, hogy
nem akarják kötelezővé tenni
a koronavírus elleni védőoltást.
Ana Brnabić azt reméli, hogy
minél több ember beoltatja magát
a koronavírus elleni vakcinával
Szerbiában.


Elkezdődött a téli időszámítás

óráátállítás

Az elmúlt éjszaka háromról kettőre állítottuk vissza az óra mutatóját, ez azt jelenti, hogy egy órával tovább alhattunk.

A téli rendszer egészen jövő év március 27-ig tart, ekkor majd előretekerjük az óra mutatóját. Az óraátállítás ötlete azért fogalmazódott meg régen, hogy energiát lehessen spórolni. Ma már kevesebb jelentősége van, továbbá negatív egészségügyi hatással bír: az emberek többségének szervezete nehezen alkalmazkodik az évi két átállításhoz.
Az Európai Parlament 2019-ben döntött az óraátállítás eltörléséről: két évet adott a tagállamoknak megegyezni, hogy a téli vagy a nyári időszámítást teszik-e véglegessé. A parlament az Európai Tanács hatáskörébe utalta a közös álláspont kialakítását, ugyanakkor eddig még nem született végleges döntés.
Szerbia korábban jelezte, ha az EU országai az eltörlés mellett döntenek, csatlakozik hozzájuk.

Elkezdődött a téli időszámítás

Az elmúlt éjszaka 3 óráról 2 órára állítottuk vissza az órákat.

Ez azt jelenti, hogy 1 órával tovább alhattunk.
Mától elkezdődött a téli időszámítás.
Ma október 31-e, vasárnap van.
A téli időszámítás egészen jövő év
március 27-ig tart.
Jövő év 2022 lesz.
Akkor kezdődik majd a nyári időszámítás.
A nyári időszámításkor előretekerjük az óra mutatóját.
Az emberek többségének a szervezete
nehezen alkalmazkodik az évi 2 óraátállításhoz.
Az óraátállítást több ország is meg akarja szüntetni.
Még nincs döntés arról, hogy mikor
szüntethetik meg az óraátállítást.
Ha az Európai Unió országai az óraátállítás
eltörlése mellett döntenek, akkor Szerbia is
csatlakozna ehhez a döntéshez.


Poszt-covid tanácsadási program indul Szerbia-szerte a gyógyszertárakban

A szakemberek szerint a víruson átesettek 80 százalékánál jelentkeznek poszt-covid tünetek.

Tatjana Šipetić, a Szerbiai Gyógyszerészeti Kamara igazgatója a szerb közmédia műsorában hangsúlyozta, az eddigi több mint 1 millió 600 ezer fertőzött 80 százalékánál fordulhat elő valamilyen poszt-covid tünet.
Mint mondta, sokan nem is vették észre, hogy a tünetek egy része a koronavírushoz kapcsolódik és segítségre van szükségük.
A kísérleti projekt december 5-én kezdődött egy online képzéssel, amelyre Szerbia különböző városaiból érkeztek gyógyszerészek. A poszt-covid tanácsadói program az elkövetkező időszakban lesz elérhető Szerbia-szerte.

Poszt-covid tanácsadási program indul Szerbiában

Poszt-covidos tanácsadási program indul a szerbiai gyógyszertárakban.

A poszt-covidos tünet azt jelenti,
hogy a koronavírus betegség után
az embernek maradandó egészségügyi problémája van.
Poszt-covidos tünet lehet például
a fejfájás, a köhögés, a gyors szívverés, a hajhullás.
Az orvosok szerint nagyon sok
koronavírusos betegnél jelentkeznek poszt-covidos tünetek.
Az orvosok szerint sokan nem is veszik észre,
hogy a problémák egy része
a koronavírus betegség miatt alakult ki.
Ezeknek az embereknek segítségre van szükségük.
A poszt-covidos tanácsadást a szerbiai
gyógyszerészek végzik majd a gyógyszertárakban.
A gyógyszerészek tanácsaikkal segítik majd
a poszt-covidos embereket.
Tavaly december 5-én a szerbiai gyógyszerészek
képzésen vettek részt, ahol megtanulhatták,
hogyan kell segíteni a poszt-covidos embereken.
Tavaly 2021 volt.
A poszt-covidos tanácsadói program
az elkövetkező időszakban lesz elérhető
a szerbiai gyógyszertárakban.


Csökkent az antibiotikum használat Szerbiában

A szerbiai lakosok jelentősen csökkentették az antibiotikumok használatát az elmúlt években - mondják az Egészségügyi Világszervezetnél.

A most közzétett jelentés alapján, 2015-ben még elsők voltunk Európában a saját szakállunkra történő antibiotikumos kezelésben. A helyzet javult: 4 év alatt 37,6 százalékkal csökkent a baktériumos fertőzések kezelésére szolgáló gyógyszerek használata Szerbiában. 2015-ben az antibiotikum-fogyasztás 55 százalékát olyan gyógyszerek tették ki, amelyeket vagy vény nélkül szereztek be a lakosok, vagy olyan intézmények receptjére, amelyek nem szerepelnek a szerbiai Köztársasági Egészségbiztosítási Alap hálózatában. 2018-ra ezek az orvosságok az összes antibiotikumnak már csak 17 százalékát tette ki.

Kevesebb antibiotikumot használnak az emberek

Szerbiában használnak kevesebb antibiotikumot az emberek.

Antibiotikum 1 gyógyszer.
Antibiotikumot akkor ír fel az orvos, ha baktériumos fertőzése van a betegnek.
A baktériumos fertőzések komoly betegségek.
A baktériumos fertőzéskor a betegnek magas láza is van.
2015-ben nagyon sok ember használt antibiotikumot Szerbiában.
2015-ben Szerbia volt az 1. ország Európában, ahol a legtöbb ember használt antibiotikumot.
Sok ember úgy használta az antibiotikumot, hogy az orvost nem kérdezte meg.
Az orvos engedélye nélkül nem szabad antibiotikumot szedni.
Jó, hogy 2019-re kevesebb ember használ antibiotikumot Szerbiában.


Ma van az Úr napja

A pünkösd kettős ünnepe utáni tizedik napon Úrnapját ünneplik a katolikusok. Ezen a napon „Krisztus titokzatos testét” az oltáriszentséget ünnepli az egyház.

Kötelező – piros betűs – ünneppé 1264-ben IV. Orbán pápa tette. Az ünnep fő eseménye a körmenet, amelyen körülhordozzák az oltáriszentséget. A körmenet útvonala mentén négy oltárt állítanak fel és mindegyiknél rövid szertartást tartanak. Az oltáriszentséget úrmutatóban hordozzák körül, és abban teszik ki ünnepélyes szentségimádásra is. Ez a vallásgyakorlat a XIII. században keletkezett. A szabadkai Szent Teréz Székesegyházban is minden évben megtartják ezen a csütörtökön a püspöki szentmisét és a körmenetet. Ma, a járványveszélyre való tekintettel, a körmenet elmarad és 18.00 órakor tartanak kétnyelvű úrnapi szentmisét.

Ma van Úr napja

Ma csütörtök van.
Úr napja a pünkösdi ünnep
utáni 10. napon van.
Az Úr napja nagyon nagy
katolikus ünnep.
Az Úr napja
piros betűs ünnep
a katolikus naptárban.
Úr napján Krisztus titokzatos
testét, vagyis
az oltáriszentséget
ünnepli az egyház.
Úr napján a szentmiséken
körmenetet tesznek a papok
és a hívek.
A szabadkai Szent Teréz
Székesegyházban is
minden évben megtartják
a szentmisét és a körmenetet
az Úr napján.
A koronavírus-járvány miatt
idén elmarad a körmenet
a szabadkai Szent Teréz
Székesegyházban.
Ma este 6 órától lesz
kétnyelvű úrnapi szentmise
a szabadkai Szent Teréz
Székesegyházban.
Kétnyelvű szentmise
azt jelenti,
hogy horvát és magyar
nyelven tart misét a pap.


A tanköteles korú gyerekek beíratása

Az április elseje és május 31-e közötti időszakban lesz a beiratkozás az általános iskolák első osztályába Szabadka Város területén.

Azok a gyermekek iratkozhatnak be a 2022/2023-as tanév első osztályába, akik szeptember elsejéig betöltik a legalább 6 és fél éves életkorukat, illetve akik 6 évesek lesznek és az iskola pszichológusa az ajánlott követelmények, módszerek alkalmazásával kivizsgálta és igazolta, hogy a gyermek elég érett. Az iratkozáshoz szükséges teljes dokumentációt az iskolák szerzik be.

A tanköteles korú gyerekek beíratása

Április 1-je és május 31-e között lesz a beiratkozás az általános iskolák első osztályába.

Szabadka város területén
április 1-je és május 31-e között
írathatják be a szülők a gyerekeiket
az általános iskolák első osztályába.
Tanköteles az a gyermek, aki elérte
az iskolához szükséges fejlettséget,
és betöltötte legalább a 6. életévet.
Azok a gyermekek iratkozhatnak be
a 2022/2023-as tanév első osztályába,
akik szeptember 1-jéig betöltik
legalább a 6 és fél éves életkorukat.
Azok a gyermekek is beiratkozhatnak
a 2022/2023-as tanév első osztályába,
akik 6 évesek lesznek és az iskola pszichológusa
kivizsgálta és igazolja, hogy a gyermek elég érett
az első osztály elkezdéséhez.
Az általános iskolák első osztályába való
beiratkozásához szükség teljes dokumentációkat
az iskolák szerzik be.


A nyári szünet után ismét működik a szabadkai népkonyha

Szeptember elseje óta a rászorulók minden hétköznap átvehetik a napi melegétel-adagjukat a megadott helyszíneken. Mint azt a felhasználók mondják, hatalmas segítség számukra az adomány.

Kéthónapos szünet után most újra működik a szabadkai népkonyha, a szervezet illetékesei pedig időben értesítették a rászorulókat az ételosztás helyszíneiről és időpontjáról. Szabadkán 1200 ételadagot főznek napi szinten és 33 helyi közösségbe szállítják. Ez a legnagyobb népkonyha Vajdaságban.
A felhasználók számára hatalmas segítség a népkonyha által biztosított meleg étel – állítják: „Mindennap jövök, ha tudok. Ötször kell hetente.”
Az étel kiosztását 35 önkéntes segíti Szabadka több pontján. Bontya Katalin már 3 éve segít a rászorulókon. Jó érzéssel tölti el, hogy részt vehet a programban: „Van krumplipaprikás hússal, szokott lenni borsó, zöldbab. Leves is van, minden van benne, zöldség, répa, ilyen nyári leves.”
Miodrag Varo a szabadkai Vöröskereszt szakmunkatársa elmondta, az önkormányzat a programra idén 31 millió 266 ezer dinárt szánt: „Próbáljuk más módokon is segíteni a rászorulókat, a népkonyha listánkon pillanatnyilag 250 kiskorú gyerek van, és több mint 600 hatvan év feletti. Nem csak a főtt ételeken keresztül, hanem csomagokon, ruházaton, tisztálkodási szereken és más dolgokon keresztül is próbálunk segíteni nekik.”
Az illetékes hozzátette, azt, hogy ki válhat a népkonyha felhasználójává, a szabadkai szociális központ dönti el.

Újra működik a szabadkai népkonyha

A szabadkai népkonyha júliusban és augusztusban nyári szüneten volt.

Szeptember 1-jétől
újra dolgozik a szabadkai
népkonyha.
Meleg ételeket oszt ki
a szabadkai népkonyha
a rászoruló embereknek.
Rászoruló ember az,
akinek nincs sok pénze
ételt és italt vásárolni.
Minden hétköznap
meleg ételt oszt ki
a szabadkai népkonyha.
Szabadka több helyszínén is
van népkonyha.
A szabadkai népkonyha
összesen 1200 ételcsomagot
oszt ki minden nap.
A meleg ételeket
33 szabadkai helyi közösségbe
szállítja ki a népkonyha.
A szabadkai népkonyha
a legnagyobb népkonyha
Vajdaságban.
Az ételek kiosztásában
35 önkéntes segít
a szabadkai népkonyhán.
Önkéntes az az ember,
aki azért dolgozik,
hogy más embereken
segítsen, és ezért
nem kér fizetést.
A szabadkai népkonyhán
jelenleg 250 kiskorú
gyerek kap meleg ételt
minden nap.
A szabadkai népkonyhán
jelenleg 600 ember kap
meleg ételt,
aki 60 év felett van.
A szabadkai népkonyha
nem csak meleg étellel
segíti a rászoruló embereket,
hanem ruházattal,
tisztálkodási szerekkel
és más csomagokkal is.
A szabadkai szociális központ
dönti el, hogy ki kaphat
segítséget
a szabadkai népkonyhától.
Az emberek azt mondják,
nagyon nagy segítség az,
hogy minden nap kapnak
meleg ételt
a szabadkai népkonyhából.


Próbanépszámlálás Szerbia 51 városában és községében

Április 30-ig Vajdaságban is számos település utcáit járják a biztosok. Szabadkán, Csantavéren, Adán, Újvidéken és Nagykikindán is megszervezték az adatgyűjtést.

Szerbiában a legutóbbi népszámlálást 2011-ben végezték, akkor még hagyományos űrlapok segítségével. A két év múlva esedékes népszámlálás viszont a tervek szerint elektronikus űrlapok és hordozható számítógépek segítségével történik majd. Snežana Lakčević, igazgatóhelyettes, társadalmi statisztikai részleg, Köztársasági Statisztikai Hivatal: „A próbanépszámláláson első alkalommal teszteljük az elektronikus kérdőíveket két módon. Az egyik az interneten keresztül történő népszámlálás, a másik mód pedig a laptopokkal történő számlálás, ami a népszámlálóknál lesz. A próbanépszámlálás mintegy 20 ezer háztartást és megközelítőleg 50 ezer embert érint 51 községben.”
A próbanépszámlálás célja a 2021-es felmérés előkészítése - mondta el Rotar Speranca. A szabadkai statisztikai osztály vezetője hozzátette, a mostani egy remek lehetőség arra, hogy leteszteljék a módszert és előkészítsék a megfelelő számítógépes hátteret ahhoz, hogy két év múlva minden zökkenőmentesen, a tervek szerint történhessen.
Vajdaságban mintegy 11 települést érint a próbanépszámlálás, köztük Szabadkát, Adát, Újvidéket és Nagykikindát is. Rotar Speranca, a szabadkai statisztikai osztály vezetője, Köztársasági Statisztikai Hivatal: „Szabadkán a próbanépszámlálást nyolc számlálókörben, két településen végzik. Az egyik település Szabadka, a másik Csantavér. Szabadkán 4 népszámlálási kör lesz, Csantavéren szintén 4 népszámlálási kör van. Szabadkán a számlálást két népszámláló végzi majd, egyik a városban, a másik pedig Csantavéren.”
A polgároknak egyébként az űrlapokon szereplő minden kérdésre válaszolniuk kell, kivételt képeznek a nemzeti és vallási hovatartozással, valamint a rokkantsággal kapcsolatos kérdések. Ezekre nem kötelező választ adni.
Az akcióra 280 ezer eurót különítettek el, amit az Európai Unió IPA Alapjából biztosítanak. Az összeírást országos szinten 85 személy végzi, akik a visszaélések elkerülése miatt külön erre a célra létrehozott személyazonosítóval rendelkeznek.

Próbanépszámlálás Szerbiában

Próbanépszámlálás kezdődött egész Szerbiában.

2019. április 30-áig lesz a próbanépszámlálás Szerbiában.
Április 30-áig Vajdaságban is lesz próbanépszámlálás.
Vajdaság Szerbia része.
Vajdaságban sok város és falu van.
Vajdasági város például Szabadka, Csantavér, Ada, Újvidék, Nagykikinda.
Szabadkán, Csantavéren, Adán, Újvidéken és Nagykikindán is volt már próbanépszámlálás.
Az utolsó népszámlálás Szerbiában 2011-ben volt.
2021-ben akarnak újra szervezni népszámlálást Szerbiában.
A mostani népszámlálás csak próba.
Azért van próbanépszámlálás, hogy 2021-re ne legyen hiba az igazi népszámláláskor.
A próbanépszámlálást elektronikusan végzik.
Az elektronikus azt jelenti, hogy a kérdések az interneten vannak.
Az elektronikus forma azt jelenti, hogy a kérdéseket laptopon lehet olvasni.
A 2021-es népszámlálás is elektronikus formában lesz.
A népszámláláskor az emberek azt számolják meg, hogy hány ember él Szerbiában.
A népszámlálást emberek végzik.
A népszámlálást végző embereket biztosoknak hívjuk.
A népszámláláskor a biztosok családi házakba mennek be.
A népszámláláskor a biztosok kérdéseket tesznek fel a lakóknak.
A lakóknak a kérdésekre kötelező válaszolni.
A lakóknak a nemzeti hovatartozás kérdésére nem kötelező válaszolni.
Nemzeti hovatartozás például a magyar, a szerb, a roma.
A lakóknak a vallási hovatartozás kérdésére nem kötelező válaszolni.
Vallási hovatartozás például a keresztény vallás, az iszlámvallás, zsidó vallás.
A lakóknak a rokkantság kérdésére nem kötelező válaszolni.
A rokkantság például, ha egy ember hosszú ideig nagyon beteg, nem tud dolgozni.
A próbanépszámlálást Szerbiában 85 ember végzi.
A 85 embernek igazolása van arról, hogy a népszámlálást végzi.
Csak azt az embert szabad beengedni a házba, akinek van igazolása.


A katonaság várja a jelentkezőket

19 és 30 év közötti férfiak és nők jelentkezését várja a Szerb Katonaság. Az önkéntes fegyveres katonai szolgálat hat hónapig tart.

A katonák az új ismeretek elsajátítása, a fegyverek és haditechnikai eszközök megismerése mellett havi 38 ezer dináros fizetést is kapnak – közölte a minisztérium. Ezenkívül az önkéntesnek fedezik az útiköltségeit, valamint az étkeztetése, elszállásolása és a felszerelése is a hat hónapos önkéntes fegyveres katonai szolgálat alatt ingyenes. A felhívás folyamatosan elérhető a katonaság honlapján is.

Várja a jelentkezőket a katonaság

Várja a jelentkezőket a Szerb Katonaság.

A katonaságba a 19 év és 30 év közötti
férfiak és nők jelentkezését várják.
Az önkéntes fegyveres katonaság 6 hónapig tart.
A katonák sok új dolgot megtanulnak,
mint például, hogyan kell használni
a fegyvereket és más katonai eszközöket.
A katonaságban havi 38 ezer dináros
fizetést is kapnak a jelentkezők.
Az önkéntes fegyveres katonáknak
a 6 hónap alatt kifizetik az útiköltségeket,
az étkezést, az elszállásolást és a felszereléseket is.
Jelentkezni a katonaság internetes oldalán lehet.


Drasztikusan nőtt a fertőzöttek száma

A járványügyi adatok napról napra romlanak Szerbiában.

Drasztikusan nőtt a koronavírus fertőzöttek száma az elmúlt 24 órában. 921 új esetet regisztráltak a 11 299 tesztből. Emelkedett az elhunytak száma is, az elmúlt egy nap alatt öten haltak bele a kór szövődményeibe. Már mintegy 800 koronavírus-fertőzöttet ápolnak a szerbiai kórházakban, közülük húszan szorulnak lélegeztetőgépre.
Augusztus elejéhez képest a fertőzöttek száma megháromszorozódott, és egyre több közöttük a fiatal. Az orvosok ismét arra kérik a polgárokat, hogy oltassák be magukat. Milanko Šekler immunológus szerint a számok növekedése várható volt, mert az emberek nem tartják be a védőintézkedéseket.
Vészesen közeledik a járványügyi szigorítások ideje, a koronavírus delta törzsével fertőződik meg az emberek 90 százaléka - nyilatkozta a napi esetszám növekedésének kapcsán dr. Branislav Tiodorović. A járványügyi szakember kifejtette, bár még nem jelentették be a köztársasági válságstáb következő ülését, mégis számíthatunk bizonyos intézkedésekre a közeljövőben. Ezek főként a tömegesebb összejövetelekre, sportmérkőzésekre, fesztiválokra, éjszakai klubokra, kávézókra és más vendéglátóipari egységekre vonatkozna, ami létszámkorlátozást és a nyitvatartási idő módosítását jelentené. A betegek számának növekedésével kapcsolatban a válságstáb tagja azt mondta, hogy a delta vírustörzs terjedéséhez nemcsak a nyaralásukból visszatérők a felelősek, hanem a külföldön dolgozók is, akik szabadságukat töltik, valamint a tömeges rendezvényeken való részvétel is okolható.

Egyre több a koronavírusos beteg Szerbiában

Napról napra egyre több a koronavírusos beteg Szerbiában.

Az elmúlt 1 napban 921 új koronavírusos
beteget regisztráltak az országban.
Az elmúlt 1 napban 5 ember hunyt el a koronavírus miatt.
A szerbiai kórházakban is egyre több
koronavírusos beteget ápolnak.
Az orvosok szerint azért van egyre több
koronavírusos beteg az országban,
mert az emberek nyáron nem tartják be
a koronavírus elleni védőintézkedéseket.
Például nyáron kevesebb ember visel maszkot.
Az orvosok arra kérik az embereket,
hogy minél előbb vegyék fel a koronavírus elleni védőoltást.
Dr. Branislav Tiodorović elmondta,
hogy nem sokára várható lesznek
a szigorítások bevezetése.
Dr. Branislav Tiodorović 1 szerb járványügyi orvos.
Az orvos szerint a szigorítások főleg
a tömegesebb összejövetelekre, a kávézókra
és más vendéglátóipari egységekre fognak vonatkozni.
Tömegesebb összejövetel például
a koncert, a lakodalom, a fesztivál.
Vendéglátóipari egység például az étterem, a pizzéria.
Szigorítás lenne a létszámkorlátozás, vagyis
meg lesz határozva, hogy 1 helyen hány ember lehet.
Szigorítás lenne a nyitvatartási idő rövidítése is.
Dr. Branislav Tiodorović elmondta, még nem lehet tudni,
hogy mikor lesz a szerbiai válságstáb megbeszélése,
de a szigorítások tervben vannak.


Már nem vagyunk hétmilliónyian

Szerbiában sokkal több az elhalálozás, mint a születés.

Szerbiának kevesebb mint 7 millió lakosa van - írja a Szerbiai RTV. Ez a közelmúlt történetében először fordult elő. Habár az elmúlt években több gyermek született az országban, évente mégis tízezreket veszítünk el - nyilatkozta a szerb közmédiának Danica Šantić demográfiai szakértő. Szív- és érrendszeri megbetegedésekben évente 52 ezer ember hal meg, ami a halálesetek 55 százalékát jelenti. Tavaly 63 ezer csecsemő született és 103 ezer ember hunyt el az országban, az átlagéletkor pedig 43 év.

Már nincs 7 millió lakosa Szerbiának

Szerbiának már kevesebb,
mint 7 millió lakosa van.

Kevesebb lakosa van Szerbiának, mint eddig.
Eddig Szerbiának 7 millió lakosa volt.
Azért van kevesebb lakosa Szerbiának,
mert több elhalálozás van, mint születés.
Szerbiában több gyermek kellene, hogy szülessen.
Több ember hal meg,
mint amennyi baba születik Szerbiában.
Ez nem jó.
A legtöbb ember valamilyen szívbetegség
miatt hal meg Szerbiában.
Tavaly 63 000 baba született Szerbiában.
Tavaly 103 000 ember hunyt el Szerbiában.
Tavaly 2019. volt.
Az átlagéletkor 43 év Szerbiában.
Átlagéletkor azt mutatja, hogy a legtöbb ember
hány éves koráig él 1 országban.


Ismét megnyílt a szabadkai ideiglenes hajléktalanszálló

Az előrejelzett lehűlés miatt volt szükség a megnyitásra. Mindaddig fogadja a hajléktalanokat, amíg az időjárási viszonyok megkövetelik - mondták az illetékesek. A szálló Szabadkán, a Gaj utca 50. szám alatt várja az arra rászorulókat.

Ilija Đukanović, Szabadka szociális és egészségügyi kérdésekkel megbízott tanácstagja elmondta, a felhasználók kizárólag a járványhelyzet miatti intézkedések betartásával tartózkodhatnak az épületben. A felhasználók háromszori étkezést kapnak.
A szálló 18 férőhelyes, azonban szükség szerint bővíthető. Az előző időszakban hatan vették igénybe az ideiglenes hajléktalanszálló szolgáltatásait.
Ilija Đukanović szociális és egészségügyi kérdésekkel megbízott városi tanácstag: „A Vöröskereszt biztosítja az étkezést: reggeli, ebéd, főtt étel és vacsora. Szükség szerint természetesen öltözéket is biztosítanak, ruhát és cipőt a felhasználóknak. Az ideiglenes hajléktalanszálló működni fog az elkövetkező napokban, mint az előző periódusban. Amikor megvalósulnak a bezáráshoz szükséges feltételek, értesítve leszünk a szabadkai Szociális Központ által és akkor az ideiglenes hajléktalanszálló bezár majd.”

Újra megnyílt a szabadkai ideiglenes hajléktalanszálló

Tegnap újra megnyílt a szabadkai ideiglenes hajléktalanszálló.

Tegnap február 10-e,
szerda volt.
Nagy lehűlés érkezik
a napokban térségünkbe.
A hideg, télies időjárás miatt
nyílt meg újra az ideiglenes
hajléktalanszálló.
Azért ideiglenes, mert
meghatározott ideig lesz
nyitva, addig, amíg hideg időjárás lesz.
Hajléktalan ember az,
akinek nincs hol aludnia és
nincs mit ennie.
A hajléktalanszálló Szabadkán
a Gaj utca 50-es címen van.
A hajléktalanszállón meleg ágyakkal
és meleg étellel várják
a rászoruló embereket.
Napi 3-szor kapnak ételt
a rászorulók a hajléktalanszállón.
A szabadkai Vöröskereszt
biztosítja az ételt
a hajléktalanszállón.
A szálló 18 férőhelyes.
Ha több ember akar menni
a hajléktalanszállóra,
akkor még több ágyat tudnak
elhelyezni.
Ha szükség van, akkor
ruhát és lábbelit is kapnak
a rászorulók.
A hajléktalanszállón is
fontos betartani a koronavírus
elleni óvintézkedéseket.
Maszkot kell viselni,
be kell tartani a távolságot
és gyakran kell kezet mosni,
fertőtleníteni.
Amikor nem lesz már
hideg időjárás, akkor
be fog zárni az ideiglenes hajléktalanszálló.


Akár 100 ezer dinárral is büntethetik a petárdázókat

A 2020 és 2022 közötti időszakban 52-en sérültek meg a pirotechnikai eszközök nem megfelelő használata miatt, közülük 12-en szenvedtek súlyos testi sérüléseket.

A belügyminisztérium ezért most arra emlékeztetett, hogy nem csak a pirotechnikai eszközök jogosulatlan árusítása, de ezek használata is büntetendő.
Szerbiában a közrendet és a nyugalmat sértő, illetve a polgárok biztonságát veszélyeztető pirotechnikai eszközök használatát a törvény 50 ezer dinártól 100 ezer dinárig terjedő pénzbírsággal sújtja, fogalmazott a belügyminisztérium.
Továbbá kiemelték, a törvény tiltja, hogy 18 éven aluliaknak adjanak el pirotechnikai eszközöket mégis az említett időszakban a sérültek közül 11 volt kiskorú személy, 16 pedig gyermek.

Szigorú büntetés jár a petárdázóknak

Szigorú büntetés jár azoknak, akik petárdáznak Szerbiában.

Akár 100 ezer dináros büntetést is kaphatnak azok,
akik petárdáznak az országban.
Főleg az év utolsó napja közeledtével használják a petárdákat.
Az év utolsó napja december 31-én van.
A 2020 és 2022 közötti időszakban
52 személy sérült meg a pirotechnikai eszközök
nem megfelelő használata miatt.
Az 52 személy közül 12-en szenvedtek súlyos testi sérüléseket.
Pirotechnikai eszköz például a petárda vagy a tűzijáték.
Szerbiában büntetés jár azoknak, akik engedély nélkül
árulják a pirotechnikai eszközöket.
Szerbiában a törvény szerint 50 ezer dinártól
100 ezer dináros összegig lehet büntetni azokat,
akik árulják vagy használják a pirotechnikai eszközöket.
A pirotechnikai eszközök használata veszélyes lehet.
A szerbiai törvény tiltja, hogy 18 éven aluliaknak adjanak el
pirotechnikai eszközöket.
A 2020 és 2022 közötti időszakban mégis a sérültek közül
11 kiskorú személy, 16 pedig gyermek volt.
Ne vásároljon és használjon Ön sem pirotechnikai eszközt!